text: „ერთ გზისღა შევძრა მე არა ხოლო ქუეყანაჲ, არამედ ცანიცა“ (ებრ. 12,26; ანგ. 2,6). ნიკეა-კონსტანტინოპოლის მრწამსში (მე-7, მე-11 და მე-12 წევრები) აღიარებულია მართლმადიდებლური ქრისტიანული რწმენა დედამიწაზე, ძე ღვთისას სამომავლოდ მოსვლის, საყოველთაო საშინელი სამსჯავროსა და მერმის მარადიულ ცხოვრებაზე: „კუალად მომავალ-არს დიდებით განსჯად ცხოველთა და მკუდართა, რომლისა სუფევისა არა არს დასასრულ“ (მე-11 წევრი). „მოველი აღდგომასა მკუდრეთით“ (მე-11 წევრი). „და ცხორებასა მერმისა მის საუკუნესასა“ (მე-12 წევრი). ღვთის განგებულებით მომავლის გეგმა ბოლო ჟამამდე არის შედნილი. რასაც საღვთო წერილი ბოლო ჟამის მოვლენებზე გვეუბნება, ქრისტიანული სწავლების განუყოფელი ნაწილია. ესენია: უფლის მეორედ მოსვლა, მიცვალებულთა აღდგომა და სამყაროს აღსასრული, შემდგომ სუფევა დიდებისა და მარადიული ცხოვრების დასაწყისი. დოგმატური ღვთისმეტყველების ბოლო ნაწილში ლაპარაკია იმ დიდი პროცესის დასრულებაზე, რომლის დასაწყისიც შესაქმის წიგნის პირველ გვერდებზეა გადმოცემული. პირადი სამსჯავრო სიკვდილი ყველა ადამიანის ხვედრია. მაგრამ მათთვის ეს განადგურებას არ ნიშნავს. მხოლოდ სული განეშორება სხეულს. ადამიანის სულის უკვდავების ჭეშმარიტება ქრისტიანობის ერთ-ერთი ძირითადი ჭეშმარიტებაა. „არა არს ღმერთი მკუდართაჲ, არამედ ცხოველოაჲ, რამეთუ ყოველნი ცხოველ არიან მის წინაშე“ (ლკ. 20,38). ახალი აღთქმის წმიდა წერილში სიკვდილს ეწოდება „განსლვა“: „ვისწრაფო, რაჲთა კაცად-კაცადსა თქუენსა აქუნდეს შემდგომად განსლვისა ჩემისა ამათი მოჴსენებისა ყოფაჲ“ (2 პეტ. 1,15); ჩვენი ამქვეყნიური სახლის დანგრევა (2 კორ. 5,1); სხეულის დატოვება: „ადრე ყოფად არს დატევებაჲ საყოფლისა ამის ჩემისაჲ“ (2 პეტ. 1,14); განსლვა: „გული მეტყვის განსლვად და ქრისტეს თანა ყოფად უფროჲს და უმჯობეს ფრიად“ (ფლპ. 1,23); მიქცევა: „ჟამი იგი მიქცევისა ჩემისაჲ მოიწია“ (2 ტიმ. 4,6); შესვენება: „დავით... შეისუენა“ (საქმ. 13,36). საღვთო წერილის აშკარა მოწმობით სულს სიკვდილის შემდგომ თავისი მდგომარეობა გაცნობიერებული აქვს (მაგ., იგავი მდიდარსა და ლაზარეზე). ადამიანი სიკვდილის შემდგომ გადის სამსჯავროს, რომელსაც უკანასკნელი და საყოველთაო სამსჯავროსაგან განსხვავებით, პირადი ეწოდება. „ადვილ არს წინაშე თუალთა უფლისაჲთა დღესა მას აღსასრულისასა მიგებად კაცთა, ვითარცა იყუნეს საქმენი მათნი“ (ზირ. 11,26) - ამბობს ბრძენი ზირაქის ძე. იმავე აზრს გამოხატავს პავლე მოციქულიც: „ვითარცა-იგი წინა-უც კაცთა ერთგზის სიკუდილი და მისა შემდგომად სასჯელი“ (ებრ. 9,27). მოციქულის თანახმად, ადამიანის გარდაცვალებას მაშინვე მოსდევს სამსჯავრო. ცხადია, ეკლესიის წმიდა მამების განმარტებით, მას მხედველობაში ჰქონდა არა საყოველთაო, არამედ პირადი სამსჯავრო: „დღეს ჩემ თანა იყო სამოთხესა“ (ლკ. 22,43) - უთხრა უფალმა მონანულ ავაზაკს. წმიდა წერილიდან ვერ ვიგებთ, თუ როგორ მიმდინარეობს პირადი სამსჯავრო. ამის შესახებ ჩვენ მხოლოდ ნაწილობრივ შეგვიძლია ვიმსჯელოთ იმ ცალკეულ გამონათქვამებზე დაყრდნობით, რომლებიც საღვთო წერილში გვხვდება. ბუნებრივია ვიფიქროთ, რომ პირად სამსჯავროზე ადამიანის სიკვდილის შემდგომი ბედის განსაზღვრაში დიდ მონაწილეობას იღებენ როგორც კეთილი, ისე ბოროტი ანგელოზები. იგავში მდიდარსა და ლაზარეზე ნათქვამია,რომ ლაზარე „მიიყვანა ... ანგელოზთაგან წიაღთა აბრაჰამისათა (ლკ. 16,22); სხვა იგავში მდიდარს ეუბნებიან: „უგუნურო, ამას ღამესა მიგიღონ სული შენი შენგან“ (ლკ. 12,20) - აშკარაა, რომ ბოროტი სულები მიიღებენ მას (წმ. იოანე ოქროპირი). რადგან, ერთი მხრივ, უფლის სიტყვების თანახმად: „ანგელოზნი..... მცირეთა ამათგანი..... ცათა შინა მარადის ხედვენ პირსა მამისა ჩემისასა“ (მთ. 18,10); აგრეთვე ქვეყნის აღსასრულის ჟამს უფალი გამოგზავნის ანგელოზებს და მათ „განაშორნენ უკეთურნი იგი შორის მართალთა“ (მთ.. 13,49); ხოლო, მეორე მხრივ, „წინა-მოსაჯული თქუენი ეშმაკი, ვითარცა ლომი, მყვირალი მიმოვალს და ეძიებს, ვინმცა შთანთქა“ (I პეტ. 5,8) - და თითქოს ჰაერიც გაჯერებულია უკეთური სულებით, „რომელნი არიან ცათა ქუეშე“ (ეფ. 6,12) და მთავარი მათი იწოდება ხელმწიფედ ჰაერისა (ეფ. 2,2). წმიდა წერილის ამ მინიშნებათა საფუძველზე და ძველთაგანვე წმიდა მამების აღწერით სხეულთან განშორებული სული ისეთ სულიერ სივრცეებში იწყებს სლვას, სადაც ბნელი სულიერად სუსტების შთანთქმას ცდილობენ და სადაც განსაკუთრებით ამიტომ არის საჭიტო ზეციურ ანგელოზთა მფარველობა და ეკლესიის ცოცხალ წევრთა მხრიდან ლოცვითი თანადგომა. ამის შესახებ საუბრობდნენ ძველი დროის ისეთი წმიდა მამები, როგორებიც არიან: ეფრემ ასური, ათანასე დიდი, მაკარი დიდი, ბასილი დიდი, იოანე ოქროპირი და სხვანი. ყველაზე ზედმიწევნით ამ თემაზე მსჯელობს წმ. კირილე ალექსანდრიელი ნარომში „სიტყვა სულის განსლვაზე“ (იგი ჩვეულებრივ გამოკრებილ ფსალმუნებთან ერთად იბეჭდება ხოლმე); ამ გზის ხატოვანი აღწერა მოცემულია ღირსი ვასილი ახლის ცხოვრებაში, რომლის მიხედვით მიცვალებული ნეტარი თეოდორა ძილში გამოეცხადა ვასილის მოწაფეს და აუწყა ის, რაც იხილა და განიცადა სულის სხეულთან გაყრის შემდგომ, ზეციური სავანეებისაკენ სულის ზეაღსვლის გზაზე. ამ გზას, მიღებულია, ეწოდოს „საზვერეები“. საზვერეებზე ხატოვანი ნაამბობის შესახებ მიტრ. მაკარი ნაშრომში „მართლმადიდებლური დოგმატური ღვთისმეტყველება“ შენიშნავს: „მტკიცედ უნდა გვახსოვდეს დარიგება, რაც უთხრა ანგელოზმა ღირს მაკარი ალექსანდრიელს, როცა მან საზვერეებზე დაიწყო საუბარი: „აქ მიწიერი სახეები ზეციურის ყველაზე მკრთალ ასახვად ჩათვალე“. გვმართებს საზვერეების გავლას შეძლებისდაგვარად მივანიჭოთ ის სულიერი დატვირთვა, რაც მეტ-ნაკლებად გრძნობადი, ანთროპომორფული მახასიათებლებით არის დაფარული“1. სულის პირადი სამსჯავროს შემდგომი მდგომარეობის შესახებ მართლმადიდებელი ეკლესია ასე გვასწავლის: „გვწამს, რომ მიცვალებულთა სულები ან ნეტარებენ, ან იტანჯებიან თვისთა საქმეთა მიხედვით. ისინი სხეულთან განშორებისთანავე იწყებენ სიხარულის, დარდისა თუ მწუხარების განცდას. მაგრამ არც სრულ ნეტარებასა და არც სრულ ტანჯვას არ განიცდიან, რამეთუ მათ საყოველთაო აღდგომის დროს მიიღებს თითოეული, როცა სული შეუერთდება იმ სხეულს, რომელშიც იგი სათნოდ თუ მანკიერად ცხოვრობდა“2. მაშასადამე, მართლმადიდებელი ეკლესია განასხვავებს პირადი სამსჯავროს შემდგომ ორ მდგომარეობას: ერთს - მართალთათვის და მეორეს - ცოდვილთათვის: ანუ სამოთხესა და ჯოჯოხეთს. ეკლესია არ ცნობს რომაული კათოლიციზმის მის სწავლებას სამ მდგომარეობაზე. ესენია: 1. ნეტარება; 2. განსაწმენდელი (პურგატორიუმი) და 3. გეენაში ყოფნა. ეკლესიის მამები თვითონ სახელდებას - „გეენა ჩვეულებრივ აკუთვნებენ საშინელი სამსჯავროს შემდგომ მდგომარეობას, როდესაც სიკვდილიცა და ჯოჯოხეთიც დაინთქმება „ტბასა მას ცეცხლისასა“ (გამოცხ. 20,15). ეკლესიის მამები საღვთო წერილზე დაყრდნობით თვლიან, რომ საშინელ სამსჯავრომდე ცოდვილთა ტანჯვას დაწყებითი ხასიათი აქვს: იგი შეიძლება შემსუბუქდეს ან მოიხსნას ეკლესიის ლოცვით3. ასევე ჯოჯოხეთის წყვდიადით შეკრული დაცემული სულებიც დაიმარხებიან „სასჯელად დიდისა მის დღისა“ (იუდ. 6; შდრ. 2 პეტ. 3,4). უფლის მეორედ მოსვლისა და საშინელი სამსჯავროს დღის მოახლოების ნიშნები (მთ. 24) უფალმა ისევ ჩვენივე ზნეობრივი სიკეთისათვის არ ინება, გაემხილა ამჟამინდელი ცისა და ქვეყნის „ბოლო ჟამის“ თარიღი, დღე ძე კაცისას მოსვლისა, „დღე უფლისა“. „დღისა მისთვის და ჟამისა არავინ იცის, არცა ანგელოზთა ცისათა, გარნა მამამან მხოლომან“ (მთ. 24,36). „არა თქუენი არს ცნობაჲ ჟამთა და წელთაჲ, რომელნი იგი მამამან დასხნა თჳსითა ხელმწიფებითა“ (საქმ. 1,7). ამ გაურკვევლობამ უნდა აიძულოს ქრისტიანები, მუდმივად ფხიზლობდნენ სულიერად: „მღვძარე იყვენით და ილოცევდით, რამეთუ არა იცით, ოდეს იყოს ჟამი იგი... რომელსა ესე გეტყჳთ თქუენ, ყოველთა გეტყჳ მღვიძარე იყვენით“ (მრკ. 13,33,37). მაგრამ უფლისაგან დაწესებული ვადების არცოდნამ ხელი არ უნდა შეუშალოს ქრისტიანს, ფიქრებით ჩაუღრმავდეს ისტორიულ მოვლენათა მსვლელობას და მათში „ბოლო ჟამის“ მოახლოების ნიშნები ამოიცნოს. უფალი გვარიგებდა: „ხოლო ლეღვისაგან ისწავეთ იგავი: ვითარცა-იგი რაჟამს რტონი მისნი დარჩჩჳან, და ფურცელნი გამოვალნ, უწყოდით, რამეთუ ახლო არს ზაფხული“ (მთ. 24,32). აი, საღვთო წერილში მითითებული ზოგიერთი ნიშანი: ა. სახარების გავრცელება მთელს მსოფლიოში: „და იქადაგოს სახარებაჲ ესე სასუფევლისაჲ ყოველსა სოფელსა საწამებელად ყოველთა წარმართთა და მაშინ მოიწიოს აღსასრული“ (მთ. 24,14); ბ. ბოროტი ძალების უჩვეულო გამოვლინება. „განმრავლებითა უსჯულოებისაჲთა განხმეს სიყვარული მრავალთაჲ“ (მთ. 24,12). პავლე მოციქღლთ ამბობს: „უკანაჲსკნელთა დღეთა მოიწინენ ჟამნი ბოროტნი: და იყუნენ კაცნი თავის მოყუარე, ვერცხლის მოყუარე, ლაღ, თავმოთნე ამპარტავან, მგმობარ, მამა-დედისა ურჩ, უმადლო, უღირს, უყუარულ... გულისთქუმის მოყუარე უფროჲს, ვიდრე ღმრთის მოყუარე. აქუნდეს ხატი ღმრთის მსახურებისაჲ ღა ძალსა მისსა უარყოფდნენ“ (2 ტიმ. 3,1-5). რწმენიწ დასუსტება: „ხოლო მო-რაჲ-ვიდეს ძე კაცისაჲ, პოვოს-მეა სარწმუნოებაჲ ქუეყანასა ზედა?“ (ლკ. 18,8); გ. ეშმაკი წამოიწყებს ბრძოლას ქრისტეს სამეფოს წინააღმდეგ თავისი იარაღის - ანტიქრისტეს მიერ. სახელდება „ანტიქრისტე“ წმიდა წერილში ორგვარი მნიშვნელობით გამოიყენება: ზოგადი, რომელი გულისხმობს ქრისტეს ყველა მოწინააღმდეგეს (ამ გაგებით იხსენიება ანტიქრისტე წმ. იოანე ღვთისმეტყველის 1 და მე-2 ეპისტოლეებში) და განსაკუთრებული მნიშვნელობით, გარკვეული პირის - ქრისტეს მოწინააღმდეგის აღსანიშნავად, რომელიც სამყაროს აღსასრულის წინ გამოჩნდება. ანტიქრისტეს თვისებებსა და საქმეებზე ვკითხულობთ პავლე მოციქულთან: „ნუმცა ვინ გაცთუნებს თქუენ ნუ რომლითა სახითა, რამეთუ, უკუეთუ არა მოვიდეს განდგომილებაჲ იგი პირველად, და გამოჩნდეს კაცი იგი უშჯულოებისაჲ, შვილი იგი წარსაწყმედელისაჲ, მჴდომი იგი და განლაღებული ყოველთა ზედა, რომელნი სახელდებულ არიან ღმრთად გინა სამსახურებელად, ვითარმედ და-ცა-ჯდეს იგი ტაძარსა მას ღმრთისასა და გამოაჩინებდეს თავსა თჳსსა, ვითარცა ღმერთი. არა გაჴსოვსა, რამეთუ, ვიდრე-იგიღა ვიყავ თქუენ თანა, ამასვე გეტოდე თქუენ?... რამეთუ საიდუმლოჲ იგი აწვე იქმნების უსჯულოებისაჲ, გარნა ხოლო, რომელსა-ესე უპყრიეს აწ, ვიდრემდე შორს განვიდეს, და მაშინ გამოჩნდეს უშჯულოჲ იგი, რომელი-იგი უფალმან აღჴოცოს სულითა პირისა მისისაჲთა და განაქარვოს იგი გამოჩინებითა მით მოსლვისა მისისაჲთა, რომლისა-იგი მოსლვაჲ არს შეწევნითა ეშმაკისაჲთა, ყოვლითავე ძალითა და ნიშებითა სასწაულებითა ტყუილისაჲთა და ყოვლითავე საცთურითა სიცრუისაჲთა წარწყმედულთა მათ შორის, რამეთუ ვინაითგან სიყუარული იგი ჭეშმარიტებისაჲ არა შეიწყნარეს, რაითამცა ცხონდნეს იგინი, ამისთჳს მოუვლინოს მათ ღმერთმან შემწე საცთურებისაჲ, რაჲთა რწმენეს მათ ტყუვილისაი“ (2 თეს. 2,3-11). ღვთის ამ მოწინააღმდეგის სახეს აგრეთვე აღწერს დანიელ წინასწარმეტყველი თავის გამოცხადებაში (თავ. 11-13). ანტიქრისტე იმოქმედებს სამსჯავროს დღემდე (2 თეს. 2,8). ანტიქრისტეს პიროვნების თვისებებსა და მოქმედების სავარაუდო ფორმებს ზედმიწევნით აღწერენ წმ. კირილე იერუსალიმელი თავის „განსასწავლ დარიგებებში“ (მე-5 და მე-15) და ღირსი ეფრემ ასური ნაშრომში „სიტყვა უფლისა და ანტიქრისტეს მოსვლის შესახებ“; დ. იოანე ღვთისმეტყველის გამოცხადებაში მითითებულია ანტიქრისტეს მოღვაწეობის ეპოქაში „ორი მოწმის“ გამოჩენა, რომლებიც იწინასწარმეტყველებენ ჭეშმარიტებას, მოახდენენ სასწაულებს და „რაჟამს აღასრულონ წამებაჲ მათი ... მოკლნეს იგინი ... შემდგომად სამისა მის და ნახევარისა დღისა... აღდგეს ფერჴთა ზედა მათთა... და აღვიდეს ზეცად“ (გამოცხ. 11, 3-12). ძე კაცისას მეორედ მოსვლა (მთ. 25) ძე ღვთისას ამქვეყნიდან ზეცად ამაღლების დროიდან მორწმუნე ქრისტიანთა სულიერი ხედვა მიმართულია მსოფლიოს ისტორიის უდიდესი სამომავლო მოვლენის - უფლის ამქვეყნად მეორედ მოსვლისაკენ. ამ მოსალოდნელი მოსვლის სინამდვილე სრულიად გარკვევით დაამოწმა თავად უფალმა იესო ქრისტემ და თან დაწვრილებით დაახასიათა ეს მოვლენა (მთ. 16,27; მთ. 24; მრკ. 8,38; ლკ. 12,40; ლკ. 17,24; ინ. 14,3). მის შესახებ იუწყებოდნენ ანგელოზები უფლის ამაღლების დროს (საქმ. 1,11); მასვე ხშირად შეგვახსენებენ მოციქულები: იუდა (იუდ. 14-15), იოანე (I ინ. 2,28) და პეტრე (I პეტ. 4,13) და მრავალჯერ პავლე მოციქული (I კორ. 4,5; I თეს. 5,2-6 და სხვა). თვითონ უფალმა მოწაფეებს თავისი მოსვლა, როგორც მოვლენა, ასე დაუხასიათა: იგი უეცრად და ყველასთვის ცხადად მოხდება: „ვითარცა ელვაჲ რაჲ გამობრწყინდის მზისა-აღმოსავალით და ჩანნ ვიდრე დასავალადმდე, ეგრეთ იყოს მოსლვაჲ ძისა კაცისაჲ“ (მთ. 24,27). თავდაპირველად გამოჩნდება „სასწაული ძისა კაცისაჲ ცათა შინა, და მაშინ იტყებდნენ ყოველნი ტომნი ქუეყანისანი“ (მთ. 24,30). ეს „სასწაული“ (ნიშანი) ეკლესიის წმიდა მამათა ერთსულოვანი განმარტებით, უფლის ცხოველმყოფელი ჯვარია. უფალი მთელი თავისი დიდებით და ანგელოზთა ურიცხვი დასით გარშემორტყმული მოვა: „და იხილონ ძე კაცისაჲ მომავალი ღრუბელთა ზედა ცისათა ძალითა და დიდებითა მრავლითა“ (მთ. 24,30), „ანგელოზთა თანა წმიდათა“ (მრკ. 8,38). მაშინ უფალი დაჯდება „საყდართა დიდებისა თჳსისათა“ (მთ. 25,31). მაშასადამე, მეორედ მოსვლა განსხვავებული იქნება პირველთან შედარებით: უფალმა მაშინ „დაიმდაბლა თავი თჳსი და იქმნა იგი მორჩილ ვიდრე სიკუდილადმდე და სიკუდილითა მით ჯუარისაჲთა“ (ფლპ. 2,8). იგი მოვა, რათა მოხდეს „განკითხვა სოფლისა სიმართლით“ (საქმ. 17,31) და მიგებად „კაცად-კაცადსა საქმეთა მათთაებრ“ (მთ. 16,27). არსებითად ამით განსხვავდება მისი ამქვეყნად მეორედ მოსვლის მიზანი პირველისაგან, როდესაც მოვიდა, „რაჲთა აცხოვნოს სოფელი მის მიერ“ (ინ. 3,17) და „მიცემად სული თჳსი საჴსრად მრავალთათჳს“ (მთ. 20,28). მიცვალებულთა აღდგომა (I კორ. 15) ძე კაცისას მოსვლის დიად დღეს მოხდება მიცვალებულების საყოველთაო აღდგომა. ამის შესახებ საუბრობს უფალი: „მოვალს ჟამი, რომელსა ყოველნი რომელნი ისხნენ საფლავებსა, ისმინონ ხმისა მისისაჲ. და გამოვიდოდიან კეთილის-მოქმედნი აღდგომასა ცხორებისა ხოლო ბოროტის-მოქმედნი აღდგომასა სასჯელისასა“ (ინ. 5,28-29). როდესაც სადუკეველნი უნდობლობით მოეკიდნენ აღდგომის შესაძლებლობას, უფალმა შერისხა ისინი: „სცთებით, რამეთუ არა იცნით წიგნნი, არცა ძალი (ანუ ყოვლისშემძლეობა) ღმრთისაჲ“ (მთ. 22,29). აღდგომის ჭეშმარიტების უეჭველობა და მისდამი რწმენის მნიშვნელობა პავლე მოციქულმა ასე გამოხატა: „უკუეთუ აღდგომაა მკუდართაჲ არა არს, არცა ქრისტე აღდგომილ არს. უკუეთუ ქრისტე არა აღდგომილ არს, ცუდად სამე არს ქადაგებაჲ ესე ჩუენი და ცუდად არს სარწმუნოებაჲ ეგე თქუენი. ვიპოვენით უკუე ცრუ-მოწამეცა ღმრთისა, რამეთუ ვწამებთ ღმრთისათჳს, ვითარმედ აღადგინა ქრისტე, რომელი არა აღადგინა, უკუეთუ ნანდვილვე მკუდარნი არა აღდგებიან... ხოლო აწ ქრისტე აღდგა მკუდრეთით და იქმნა იგი დასაბამ შესუენებულთა... და ვითარცა ადამის გამო ყოველნი მოსწყდებიან, ეგრეთცა ქრისტეს მიერ ყოველნი ცხოველ იქმნენ“ (I კორ. 15,13-15,20,22). მიცვალებულთა აღდგინება, როგორც მართალთა ისე ცოდვილთა, იქნება საყოველთაო და ერთდროული. „და გამოვიდოდიან კეთილის-მოქმედნი აღდგომასა ცხორებისასა, ხოლო ბოროტის-მოქმედნი აღდგომასა სასჯელისასა“ (ინ. 5,29). „აღდგომაჲ ყოფად არს მკუდართაჲ, მართალთაჲცა და ცოდვილთაჲცა“ (პავლე მოციქულის სიტყვები მთავარ ფელიქსის წინაშე - საქმ. 24,15). და თუკი იგივე მოციქული სხვაგან (I კორ. 15 და I თეს. 4) ლაპარაკობს ქრისტეში აღსრულებულთა აღდგომაზე და არ ახსენებს ცოდვილთა აღდგომას, ცხადია, იმიტომ, რომ მისი პირდაპირი მიზანია, ქრისტიანებში განამტკიცოს მათი ქრისტეში სამომავლო აღდგომის რწმენა. მაგრამ ამასთან უეჭველია ისიც, რომ მართალთა და ცოდვილთა აღდგომის ფორმა და სახე განსხვავებული იქნება. „მაშინ მართალნი გამობრწყინდენ, ვითარცა მზე, სასუფეველსა მამისა მათისა“ - ბრძანა უფალმა მხოლოდ მართალთა შესახებ (მთ. 13,43). „ერთნი მიემსგავსებიან ნათელს, მეორენი - წყვდიადს“ - მსჯელობს ამის თაობაზე ღირსი ეფრემ ასური4. საღვთო წერილიდან უნდა დავასკვნათ, რომ აღმდგარი სხეულები არსობრივად ისეთივენი იქნებიან, როგორიც ეკუთვნოდა სულებს ამქყვეყნად ცხოვრების დროს: „რამეთუ ჯერ-არს ხრწნილისა ამის შემოსად უხრწნელებაჲ, და მოკუდავისა ამის შემოსად უკუდავვბაჲ“ (I კორ. 15,53), მაგრამ როგორც მოციქულის ამ სიტყვებიდან ჩანს, მოხდება მათი გარდაქმნა. ყველაზე უწინ მართალთა სხეულები შეიქნებიან ურხრწნელნი და უკვდავნი. მათ საერთოდ ვერ მიეკარება ამჟამინდელი ცხოვრებისათვის დამახასიათებელი უძლურებანი და სისუსტენი და იქნებიან სულიერნი, ზეციურნი და მიწიერი სხეულის მოთხოვნილებებს მოკლებულნი. უფლის სიტყვებისამებრ (ლკ. 20,3), აღდგომის შემდგომი ცხოვრება მიემსგავსება უსხეულო სულთა - ანგელოზთა ცხოვრებას. რაც შეეხებათ ცოდვილებს, მათი სხეულებიც უეჭველად აღდგებიან ახალი სახით და მიიღებენ უხრწნელებასა და სულიერებას, მაგრამ ამასთანავე მათზე აისახება ცოდვილის მშვინვიერი მდგომარეობა. სხეულთა სამომავლო აღდგომის რწმენის განსამტკიცებლად მოციქული მას ადარებს ნათესს, როგორც აღდგომის სიმბოლოს ბუნებაში: „არამედ თქუას ვინმე, ვითარმედ: ვითარ-მე აღდგენ მკუდარნი? ანუ რომლითა-მე ჴორცითა მოვიდენ? უგუნურო, შენ რომელ დასთესი, არა ცხოვნდის, ვიდრემდე არა მოკუდის. და რომელი-იგი დასთესი, არა თუ იგი გუამი, რომელ ყოფად არნ დასთესი, არამედ შიშუელი მარცუალი, გინა თუ იფქლისაი ანუ თუ სხუაჲ რომელიმე თესლი. ხოლო ღმერთმან მოსცის მას გუამი, ვითარცა უნებნ, და თჳთოეულსა თესლსა თჳსი გუამი“ (I კორ. 15,35-38). იმავე მიზნით ეკლესიის მამები მიუთითებდნენ, რომ სამყაროში საერთოდ არაფერი ქრება და ნადგურდება: ღმერთს ხელეწიფება, აღადგინოს ის, რასაც თვითონვე ქმნის. ისინი ბუნებას მიმართავდნენ აღდგომის მსგავსი მოვლენების მოსაძიებლად. ასეთებად მიაჩნდათ: მიწაში ჩაყრილი და გაღვივებული თესლიდან მცენარის აღმოცენება, ბუნების ყოველწლიურად განახლება გაზაფხულზე, დღის თავიდან დაწყება, გამოღვიძება, მიწის მტვერიდან ადამიანის შექმნა და სხვა. საყოველთაო აღდგომა და „ცხორება მერმისა მის საუკუნისა“ განეკუთვნება მოვლენებს, რომელთა სრულად წარმოდგენა ჩვენს წარმოსახვას არ ძალუძს, რადგან ისინი ნამდვილი სახით არასოდეს განგვიცდია და არც ჩვენს გონებას შეუძლია მათი დატევნა. შეუძლებელია ცნობისმოყვარე გონებაში წარმოჩენილი მრავალრიცხოვანი საკითხების გადაჭრა. ისინი და ეკლესიის წმიდა მამათა და მასწავლებელთა ნაწერებში მათ საპასუხოდ გამოთქმული პირადი შეხედულებები არ შეადგენს უშუალოდ დოგმატური ღვთისმეტყკელების საგანს, რომლის ამოცანაა წმიდა წერილზე დაფუძნებული სარწმუნოების ჭეშმარიტებათა დამტკიცება. ქილიაზმის შეუმდგარობა დღევანდელ დღეს ფართოდ ვრცელდება ქილიაზმის სახელით ცნობილი სწავლება (ბერძნ. χιλιασμος - ათასწლეული), რომლის მიხედვით საყოველთაო, საშინელ სამსჯავრომდე დედამიწაზე დამყარდება ქრისტეს ათასწლიანი სუფევა. მისი არსი შემდეგში მდგომარეობს: სამყაროს აღსასრულამდე დიდი ხნით ადრე ქრისტე ისევ მოვა ამქვეყნად, დაამარცხებს ანტიქრისტეს, აღადგენს მხოლოდ მართლებს, მოაწყობს დედამიწაზე ახალ სამეფოს, სადაც მასთან ერთად, თავიანთი ღვაწლისა და ტანჯვის ჯილდოდ ათას წელს იმეფებენ მართალნი და დროებითი ცხოვრების ყველა სიკეთით დატკბებიან. უკვე შემდგომ, მას მოჰყვება მიცვალებულთა მეორე, საყოველთაო აღდგომა, სამსჯავრო და სამარადისო საზღაურის მიგება. ასე ფიქრობენ ქილიასტები და ამ სწავლების დამცველნი ეყრდნობიან დაფარულთმჭვრეტელის ხილვას, რომელიც აპოკალიპსისის (ბერძნ. αποκαλνφις - გამოცხადება, აღმოჩენა, გახსნა) მე-20 თავშია მოყვანილი და რომლის თანახმად, ზეციდან გარდამოსულმა ანგელოზმა „შეიპყრა ეშმაკი იგი - გუელი დასაბამისაჲ, რომელ არს ეშმაკი და სატანა... და შეკრა იგი ათას წელ... და სულნი იგი მოკლულთანი წამებისათჳს იესუჲსა და სიტყვისათჳს ღმრთისა... ცხონდეს და სუფევდეს ქრისტეს თანა ათასსა მას წელსა... ესე არს აღდგომაჲ პირველი... და შემდგომად ათასისა მის წლისა განიხსნას ეშმაკი საპყრობილისაგან თჳსისა და გამოვიდეს ცთუნებად წარმართთა...“ (გამოცხ. 20,1-2,4,5,7). ამას მალევე მოჰყვება ეშმაკისა და მის მიერ ცდუნებულთა სამსჯავრო. მიცვალებულები აღდგებიან, უფრო ზუსტად წარდგებიან და განისჯებიან „საქმეთაებრ მათთა“ (გამოცხ. 20,9-14). „და რომელიცა არა იპოვა წიგნსა მას ცხორებისასა დაწერილ, შთავარდა ტბასა მას ცეცხლისასა... ესე სიკუდილი არს მეორე...“ (გამოცხ. 20,14-15). პირველი აღდგომით აღდგომილებზე მეორე სიკვდილი უძლურია. ქილიასტური შეხედულებები ძველად ძირითადად ერეტიკოსთა შორის ვრცელდებოდა, თუმცა ისინი ძველი დროის მსოფლიო ეკლესიის ზოგ ქრისტიან მწერალთანაც გვხვდება (მაგ. პაპიუს იეროპოლელი, იუსტინე მოწამე, ირინეოს ლიონელი). ახალ დროში ეს შეხედულებანი პროტესტანტულ სექტებში აღორძინდა. დაბოლოს, ჩვენი დროის სასულიერო ლიტერატურაშიც ვხედავთ მართლმადიდებლურ საღვთისმეტყველო აზროვნებაში ქილიასტური იდეების შეტანის მცდელობებს. როგორც ვაჩვენეთ, ამ სწავლებაში იგულისხმება ორი სამომავლო სამსჯავრო (ერთი აღმდგარ მართალთა და შემდგომ მეორე - საყოველთაო), შესაბამისად ორი სამომავლო აღდგომა (ჯერ მართალთადა მერე ცოდვილთა), და მაცხოვრის დიდებით ორჯერ მოსვლა. ქრისტეს მარტოოდენ ამქვეყნიური, თუმცაღა ნეტარი სამომავლო მეფობა მართლებთან ერთად გარკვეულ ისტორიულ ეპოქად არის მიჩნეული. ფორმალურად ეს სწავლება ეფუძნება დაფარულთმჭვრეტელის გამოთქმის - „პირველი აღდგომის“ მცდარად გაგებას. ნამდვილი მიზეზი კი ის არის, რომ თანამედროვე სექტანტთა ძირითად მასას არ სჯერა საიქიო ცხოვრებისა და მართალთა ზეციური ნეტარებისა, რომლებთანაც მათ ლოცვითი ერთობა არ გააჩნიათ. ზოგ სექტას სხვა მიზეზი აქვს - ეს არის რელიგიური იდეების უკან მდგარი და თითქოსდა აპოკალიპსისის საიდუმლო მინიშნებებში ჩადებული სოციალურ-უტოპისტური ოცნებები. ქილიასტების მიერ აპოკალიპსისის მე-20 თავის განმარტების მცდარობის დანახვა ძნელი არ არის. სიტყვების - „პირველი აღდგომა“ პარალელური ადგილები ცხადყოფენ, რომ მასში იგულისხმება ნათლობის საშუალებით სულიერი აღორძინება ქრისტეში მარადიული ცხოვრებისათვის. ეს ფრაზა ქრისტესადმი რწმენის საშუალებით აღდგომას ნიშნავს, თანახმად სიტყვებისა: „განიღვიძე, რომელსა ესე გძინავს, და აღდეგ მკუდრეთით, და განგანათლოს შენ ქრისტემან“ (ეფ. 5,14) - თქვენ ქრისტეს თანა-აღსდეგით - ხშირად ვკითხულობთ მოციქულებთან (კოლ. 3,1; 2,12; ეფ. 2,5-6). ამიტომ ათასწლოვან მეფობაში გვმართებს ვიგულისხმოთ პერიოდი, რომელიც დაიწყო ქრისტეს მადლმოსილი ეკლესიის სუფევის დადგომით. ეს განსაკუთრებით ეხება ზეციურ, მოზეიმე ეკლესიას. არსებითად მაცხოვრის მიერ აღსრულებულ გამარჯვებას მებრძოლი ეკლესიაც ზეიმობს, მაგრამ იგი ჯერ კიდევ ებრძვის „ამა სოფლის თავადს“, რაც სატანის დამარცხებითა და ცეცხლოვან ტბაში მისი საბოლოო შთავარდნით დასრულდება. ეს აზრი, რომ „მეორე სიკვდილი“ არის ცოდვილთა განაჩენი საყოველთაო სამსჯავროზე და იგი არ შეეხება „პირველი აღდგომით“ აღმდგართ, შემდეგნაირად უნდა გავიგოთ: ქრისტეში სულიერად აღმდგარნი და საღვთო მადლით განწმედილნი არ დაისჯებიან, არამედ ქრისტეს სასუფევლის ნეტარ ცხოვრებაში შევლენ. ქილიაზმის თაობაზე მსჯელობა და პირად შეხედულებათა გამოთქმა დასაშვები იყო მხოლოდ მანამდე, სანამ არ გაისმა მსოფლიო ეკლესიის ხმა. მაგრამ მას შემდეგ, რაც II მსოფლიო კრებამ (381 წ.) დაგმო ერეტიკოს აპოლინარიუსის ყველა ცდომილება, უარყო მისი სწავლება ქრისტეს ათასწლეულზე და სარწმუნოების სიმბოლოში შეიტანა სიტყვები, რომ ქრისტეს „სუფევისა არა არს დასასრულ“ მართლმადიდებელი ქრისტიანისათვის ქილიაზმის მხარდაჭერა ყოვლად დაუშვებელია. აღსასრული ამა სოფლისა (2 პეტ. 3) ადამიანის დაცემით ყოველი ქმნილება უნებურად მოექცა ხრწნის მონობის ქვეშ და „თანა-კუნესის და თანა-ელმის მოაქამდე“ (რომ. 8,22). დადგება დრო, როცა მთელი ნივთიერი სამყარო და კაცთა მოდგმა განიწმიდება ადამიანთა ცოდვისაგან და განახლდება. ნივთიერი სამყაროს ეს განახლება უნდა მოხდეს ცეცხლით „უკანასკნელ დღეს“, როდესაც აღესრულება უკანასკნელი სამსჯავრო სოფელზე. წარღვნამდელი კაცობრიობა წყალში დაიხრჩო, „ხოლო აწ ცანი და ქუეყანა მითვე სიტყუითა დაუნჯებულ არიან, ცეცხლისა დამარხულნი დღედ საშჯელისა და წარწყმედისა უღმრთოთა კაცთაისა“ (2 პეტ. 3,7); „ხოლო მოიწიოს დღე იგი უფლისაი, ვითარცა მპარავი ღამისაჲ, რომელსა შინა ცანი მძაფრიად წარჴდენ და წესნი იგი დაიწუნენ და დაზულენ და ქუეყანაჲ და მას შინა საქმენი დაიწუნენ... და ახალთა ცათა და ახალსა ქუეყანასა მსგავსად აღთქუმისა მისისა მოველით, რომელსა შინა სიმართლე დამკვდრებულ არს“ (2 პეტ. 3,10,13). დღევანდელი სამყარო რომ წარმავალია, ამას ჯერ კიდევ ფსალმუნთმგალობელი წინასწარმეტყველებდა: „დასაბამსა შენ, უფალო, ქუეყანა დააფუძნე, და ქმნულნი ხელთა შენთანი ცანი არიან. იგინი წარჴდებიან, ხოლო შენ ჰგიე. და ყოველნი ვითარცა სამოსელნი დაძუელდენ, და ვითარცა შესამოსელნი სცვალნე იგინი, და იცვალნენ“ (ფს. 101,26-27). უფალმა იესუ ქრისტემ კი ბრძანა: „ცანი და ქუეყანა წარჴდენ“ (მთ. 24,35). სამყაროს აღსასრულში იგულისხმება არა მისი სრულად დანგრევა და განადგურება, არამედ მთლიანად შეცვლა და განახლება. V მსოფლიო კრებამ უარყო ორიგენისტების რიგი ცრუსწავლება და განსაკუთრებით კატეგორიულად დაგმო მათი შეხედულება, თითქოს ნივთიერი სამყარო კი არ გარდაიქმნება, არამედ მთლიანად განადგურდება. რაც შეეხება უფლის მოსვლის ჟამს ამქვეყნად მცხოვრებ ადამიანებს, ისინი მოციქულის სიტყვებით, მკვდრეთით აღმდგარი მიცვალებულების მსგავსად მყისიერად გარდაიქმნებიან: „აჰა ესერა საიდუმლოსა გითხრობ თქუენ: ყოველთავე უკუე არა შევისუენოთ, ხოლო ყოველნივე განვახლდეთ მეყსა წინა წამსა თუალისასა უკანაჲსკნელითა მით საყჳრითა, რამეთუ საყჳრსა დაეცეს და მკუდარნი იგი აღდგენ უხრწნელნი და ჩუენ განვახლდეთ. რამეთუ ჯერ-არს ხრწნილისა ამის შემოსად უხრწნელებაჲ, და მოკუდავისა ამის შემოსად უკუდავებაჲ“ (I კორ. 15,51-53). საყოველთაო სამსჯავრო (გამოცხ. 21 და 22) სამომავლო საყოველთაო სამსჯავროს სინამდვილისა და უცილობლობის შესახებ მრავალი მოწმობა არსებობს (ინ. 5,22,27-29; მთ. 16,27; 7,21-23; 11,22,24; 12,35,41-42; 13,37-43; 19,28-31; 24,31; 25,31-46; საქმ. 17,31; იუდ. 14-15; 2 კორ.5,10; რომ. 2,5-7; 14,10; 1 კორ. 4,5; ეფ. 6,8; კოლ. 3,24-25; 2 თეს. 1,6-10; ტიმ. 4,1; გამოცხ. 20,11-15). ყველაზე სრული სახით იგი მაცხოვარმა წარმოგვიდგინა მათეს სახარებაში (თ.25,31-46): „რაჟამს მოვიღეს ძე კაცისაჲ დიდებითა თვისითა...“. აქედან შესაძლებელი ხდება სამსჯავროს დახასიათება; იგი იქნება: ა. საყოველთაო და გავრცელდება ყველა ადამიანზე: ცოცხალსა თუ მკვდარზე, კეთილსა თუ ბოროტზე. და დაცემულ ანგელოზებზეც კი, როგორც ამას მიუთითებს საღვთო წერილი (2 პეტ. 2,4: იუდ. 1,6); ბ. საზეიმო და ცხადი, რამეთუ მსაჯული მთელს სამყაროს თავისი სრული დიდებითა და ყველა წმიდა ანგელოზის თანხლებით მოევლინება; გ. მკაცრი და საშინელი, მთელი საღვთო სამართლით აღსრულებული: ის დღე იქნება „რისხვისა და გამოჩინებისა და მართლმსაჯულობისა ღმრთისა“ (რომ. 2,5); დ. უკანასკნელი და საბოლოო, თითოეული განსასჯელის სამარადისო ხვედრის განმსაზღვრელი. სამსჯავროს შედეგი იქნება მარადიული სასყიდლის მიგება: მართალნი ინეტარებენ, ხოლო დასჯილი ცოდვილნი დაიტანჯებიან. საღვთო წერილი უნათლესი და მხიარული ხატოვნებით გადმოგვცემს მართალთა მარადიულ ცხოვრვბას საყოველთაო სამსჯავროს შემდგომ და მასთან ერთად დამაჯერებლად ლაპარაკობს ცოდვილთა უეჭველ, საუკუნო ტანჯვაზე. „წარვედით ჩემგან წყეულნო, - ეტყვის მათ მაცხოვარი სამსჯავროს დღეს, - ცეცხლსა მას საუკუნესა... და წარვიდეს ესენი სატანჯველსა საუკუნესა, ხოლო მართალნი ცხორებასა საუკუნესა“ (მთ. 25, 41-46). წმიდა წერილში ტანჯვის ეს მდგომარეობა ხატოვნად არის წარმოდგენილი, იგი უკავშირდება ტანჯვის ადგილს, რასაც ეწოდება „გეენა“. ცეცხლოვანი გეენის სიმბოლოა იერუსალიმის სამხრეთით მდებარე ენომის ველი. იქ ოდესღაც სიკვდილით სჯიდნენ და აგრეთვე ყოველგვარ სიბინძურეს ყრიდნენ, რის გამოც ჭირის ეპიდემიისგან თავდასაცავად მას მუდამ ცეცხლი ეკიდა. უფალი ბრძანებს: „უკუეთუ დაგაბრკოლებდეს ხელი შენი, მოიკუეთე იგი: უმჯობეს არს შენდა უხელოჲსაჲ შესლვად ცხორებასა, ვიდრე ორთა ხელთა სხმასა და შესლვად გეჰენიასა, ცეცხლსა მას უშრეტსა“ (მრკ. 9,43-44; იხ. აგრეთვე 45-49). მაცხოვარი არაერთგზის იმეორებს, რომ გეენაში „იყოს ტირილი: და ღრჭენაჲ კბილთაჲ“ (მთ. 8,12) და სხვ). იოანე ღვთისმეტყველის გამოცხადებაში ამ ადგილსა თუ მდგომარეობას ეწოდება ცეცხლოვანი ტბა (გამოცხ. 19,20). პავლე მოციქულთან ვკითხულობთ: „ცეცხლითა ალისაჲთა მიგებად შურის-გებისა, რომელთა-იგი არა იციან ღმერთი და რომელნი-იგი არა დაემორჩილებიან სახარებასა მას უფლისა ჩუენისა იესუ ქრისტესსა“ (2 თეს. 1,8). აშკარად სიმბოლურია სახეები: მატლი უკვდავი და ცეცხლი ჩაუქრობელი - ისინი ტანჯვის სიმძიმეს უსვამენ ხაზს. ღირსი იოანე დამასკელი შენიშნავს: „ცოდვილნი მიეცემიან საუკუნო ცეცხლს, არა ისეთ ნივთიერს, როგორიც ჩვენთან არის, არამედ ისეთს, რომელიც მხოლოდ ღმერთმა უწყის“5. „ვიცი, - წერს წმ. იოანე ოქროპირი, - რომ მრავალნი ძრწიან მარტო გეენას გაგონებაზეც კი; მაგრამ მე მგონია, რომ დიდების (ღვთის სასუფევლის დიდების) დაკარგვა უფრო სასტიკი წამებაა, ვიდრე გეენა“6. „ამ სიკეთეთა დაკარგვა, - მსჯელობს იგი სხვაგან, - ისეთ წამებას გაყენებს, ისეთ მწუხარებასა და შეჭირვებას განგაცდევინებს, რომ ამა სოფლად შემცოდეს საერთოდ რომ არ ელოდებოდეს სასჯელი, უკვე თავისთავად ეს არის გეენის ტანჯვაზე ძლიერი და შეუძლია დაფლითოს და ააღელვოს ჩვენი სულები... ბევრ უგუნურს სურს, რადაც უნდა დუჯდეს, გეენას დააღწიოს თავი. მაგრამ მე გეენაზე გაცილებით უფრო მტანჯველ სასჯელად ვთვლი, მოკლებულ იყო ღვთის სასუფევლის დიდებას. და მან, ვისაც ეს წაერთვა, ვფიქრობ, უნდა იტიროს არა იმდენად გეენის ტანჯვაზე, რამდენადაც ზეციურ სიკეთეთა დაკარგვაზე. რამეთუ ეს არის ყველა სასჯელზე უსასტიკესი“7. ამგვარადვე მსჯელობს წმ. ირინეოს ლიონელიც8. წმ. გრიგოლ ღვთისმეტყველი გვასწავლის: „აღიარე აღდგომა, სამსჯავრო და საღვთო მსჯავრის სამართლით მიგება. გულით განწმედილებს მიეგებათ ნათელი, ანუ სიწმიდის ხარისხის მიხედვით იხილავენ და შეიცნობენ ღმერთს, იმას, რასაც ზეციურ სასუფეველს ვუწოდებთ. ხოლო გონებადაბნელებულთა თუ ღვთისაგან განდგომილთათვის მათი ამქვეყნიური სიბეცის მიხედვით, დაისადგურებს წყვდიადი“9. ეკლესია საღვთო წერილზე დაყრდნობით აღიარებს გეენას ტანჯვას, როგორც საუკუნოსა და დაუსრულებელს. ამიტომაც დაგმო V მსოფლიო კრებამ ორიგენისტების ცრუსწავლება, თითქოს დემონები და უკეთური ადამიანები ჯოჯოხეთში მხოლოდ გარკვეულ დრომდე დაიტანჯებიან, შემდგომ კი პირველყოფილ, უცოდველ მდგომარეობაში აღდგებიან (აპოკატასტასისი). საყოველთაო სამსჯავროზე განკითხვას წმ. იოანე ღვთისმეტყველის გამოცხადებაში „მეორე სიკვდილი“ ეწოდება (გამოცხ. 20,14). ძველადაც და ახლაც ისწრაფოდნენ და ისწრაფიან, გეენას ტანჯვა გადატანითი მნიშვნელობით გაიგონ, „საუკუნო“ გააიგივონ ხანგრძლივ, მაგრამ დასრულებად დროსთან თუ „პერიოდთან“. ზოგჯერ ამ ტანჯვის სინამდვილეს საერთოდ უარყოფენ. ასეთ შემთხვევაში მოჰყავთ ლოგიკაზე დამყარებული შეხედულებანი, მიუთითებენ ტანჯვის საღვთო მოწყალებასთან შეუთავსებლობას; ხაზს უსვამენ დროებითი დანაშაულისა და ცოდვისათვის საუკუნოდ დასჯის თითქოსდა შეუსაბამობას და მას შეუთავსებლად თვლიან ადამიანის შექმნის საბოლოო მიზანთან, რომელიც ღმერთში ნეტარებაა. ჩვენი დასადგენი არ არის საღვთო გამოუთქმელ წყალობასა და მის სამართლიანობას შორის საზღვრები. ვიცით, რომ უფალს „ყოველთა კაცთაჲ ჰნებავს ცხორებაჲ და მეცნიერებისასა ჭეშმარიტებისასა მოსლვაჲ“ (I ტიმ. 2,4). მაგრამ საკუთარი ბოროტი ნებით ადამიანს შეუძლია ხელი ჰკრას საღვთო მოწყალებასა და ცხონების საშუალებებს. წმ. იოანე ოქროპირი საშინელი სამსჯავროს განმარტებისას შენიშნავს: „როდესაც იგი (უფალი) ლაპარაკობდა სასუფეველზე, მაშინ ბრძანა: „მოვედით, კურთხეულნო... დაიმკვიდრეთ განმზადვბული თქუენთვის სასუფეველი“ და დაურთო: „პირველ სოფლის დაბადებისა“ (მთ. 25,34). ხოლო ცეცხლზე საუბრისას დაუმატა: „რომელი განმზადებულ არს ეშმაკისათჳს და ანგელოზთა მისთათჳს“ (მთ. 25,41). რამეთუ მე სასუფეველი განვამზადე თქვენთვის, ხოლო ცეცხლი კი ეშმაკისა და მის მსახურთათვის; და რადგან თქვენ საკუთარი თავი ცეცხლს განუმზადეთ, თქვენს თავს დააბრალეთ“10. ჩვენ უფლება არ გვაქვს, ღვთის სიტყვები ზერელედ და მუქარად მივიჩნიოთ და მაცხოვრის მიერ გამოყენებულ აღმზრდელობით მეთოდად მივიღოთ. ამგვარად გაგებით ცოდვას ჩავიდენთ, რადგან მაცხოვარი არ შთაგვაგონებს ამას. ჩვენ ღვთის რისხვას დავიტეხთ, როგორც ფსალმუნთმგალობელი ამბობს: „რად-მე განარისხა უღმრთომან ღმერთი?რამეთუ თქუა გულსა შინა თჳსსა: არა გამოიძიოს“ (ფს. 9,33). მაგრამ თავად ცნება „რისხვა“ ღმერთთან მიმართებაში პირობითია და ანთროპომორფული, როგორც ამას ღირსი ანტონი დიდის დარიგებებიდან ვიგებთ. იგი ამბობს: „ღმერთი სახიერია, უვნებო და უცვალებელი. ზოგიერთი აღიარებს ღმერთის ჭეშმარიტ უცვალებლობას და ამასთან, საგონებელში ვარდება - როგორ ხდება, რომ უფალს უხარია სიკეთე ან პირს იბრუნებს ბოროტებისგან; ურისხდება ცოდვილთ, შეინანებენ ისინი და მათდამი მოწყალებას იჩენს; ამის თაობაზე უნდა ითქვას, რომ ღმერთს არც უხარია და არც - მრისხანებს, რამეთუ სიხარულიცა და მრისხანებაც ვნებებს განეკუთვნება. უაზრობაა იფიქრო, რომ კაცთა საქმეების გამო ღვთაება იყოს კარგად ან ცუდად. ღმერთი სახიერია და მხოლოდ სიკეთეს იქმს, ვნებით კი არავის ავნებს, იგი მარადის უცვალებელია. ჩვენ კი, როცა კეთილნი ვართ, მას ვემსგავსებით და ღმერთთან ერთობაში შევდივართ. როცა გავბოროტდებით, განვეშორებით მას, რადგანაც უკვე აღარ ვგავართ. სათნოდ ვცხოვრობთ და ღვთისანი ვართ, გავბოროტდებით და მისგან განდგომილნი ვხდებით. ეს სულაც არ ნიშნავს, თითქოს ღმერთი ბრაზდებოდეს ჩვენზე. ეს ჩვენი ცოდვები არ აძლევენ ღმერთს საშუალებას, გაბრწყინდეს ჩვენში. ჩვენ მტანჯველ დემონებთან ცოდვები გვაერთებენ. თუკი შემდგომი ლოცვებითა და ქველმოქმედებებით ცოდვათაგან გამოხსნას მივაღწევთ, ეს არ ნიშნავს, თითქოს ღმერთი მოვალბეთ და შევცვალეთ. ამგვარი ქმედებებითა და ღვთისადმი დამოკიდებულებით ჩვენ ვუმკურნალეთ ჩვენში არსებულ ბოროტებას და ამიტომაც ისევ შემძლებელნი ვხდებით, ვიგემოთ საღვთო სიკეთე. ასე რომ, ნათქვამი „ღმერთი პირს იბრუნებს ბოროტისაგან“ იგივეა, რომ ვთქვათ „მზე ემალება უსინათლოებს“11. ასევე ყურადღების ღირსია ვიშენის ეპისკოპოს თეოფანე დაყუდებულის მარტივი მსჯელობა: „მართალნი მარადიულ ცხოვრებაში წავლენ, დარჩენილი ცოდვილნი კი ავსულებთან ერთად მარადიულ ტანჯვაში აღმოჩნდებიან... როგორც მარადიული ცხოვრებაა დაუსრულებელი, ასევე დასასრული არ ექნება იმ მარადიულ ტანჯვას, რომელიც ცოდვილებს ემუქრება. ვერავითარი მკითხაობა ვერ დაამტკიცებს სატანიზმის შეწყვეტის შესაძლებლობას. რა აღარ ნახა სატანამ თავისი დაცემის შემდგომ! რამდენჯერ იხილა საღვთო ძალა! თავად როგორ დამარცხდა უფლის ჯვრის ძალით! და დღევანდლამდე როგორ მარცხდება აბ ძალით ყველა მისეული ვერაგობა და სიბორტე! და მაინც არ ჩერდება, ეწინააღმდეგება, რაც უფრო შორს მიდის, მით უფრო ჯიუტობს. არა, არავითარი იმედი მისი გამოსწორებისა არ არსებობს! თუ მისი გამოსწორებაა უიმედო, მაშინ ასევე იქნება მათთვისაც, ვინც მისი გავლენის ქვეშ დარჩა. მაშასადამე, შეუძლებელია არ არსებობდეს ჯოჯოხეთის მარადიული ტანჯვა“. ღირს ქრისტიან მოსაგრეთა ნაწერებიდან ჩანს, რომ ზნეობრივი შეგნების ამაღლებასთან ერთად, უფრო მწვავდება ზნეობრივი პასუხისმგებლობის გრძნობა; მძაფრდება შიში იმისა, რომ არ შეურაცხყო ღმერთი და შეგნება სასჯელის გარდუვალობისა საღვთო მცნებათა გადასვლის გამო. მაგრამ ასევე იზრდება საღვთო მოწყალებისადმი სასოება. ყველა ჩვენგანისათვის აუცილებელია და ნუგეშინისმცემელი, გვქონდეს საღვთო მოწყალების იმედი და შევთხოვდეთ უფალს - მოგვმადლოს იგი. სუფევა დიდებისა ამა სოფლის აღსასრულისა და მის ახალ, უკეთეს სამყაროდ გარდაქნასთან ერთად განიღება საუკუნო სასუფეველი ღვთისა, დადგება სუფევა დიდებისა. მაშინ დასრულდება „მადლის სუფევა“ - მებრძოლი, მიწიერი ეკლესიის არსებობა. იგი შევა დიდების სამეფოში და შეერწყმება ზეციურ ეკლესიას. „მაშინღა აღსასრული, რაჟამს მოსცეს სუფევაჲ ღმერთსა და მამასა, რაჟამს განაქარვნეს ყოველნი მთავრობანი და ყოველნი ხელმწიფებანი და ძალნი. რამეთუ ჯერ-არს მისი სუფევაჲ. ვიდრემდის დაისხნეს ყოველნი მტერნი მისნი ქუეშე ფერხთა მისთა. უკუანაჲსკნელ მტერი იგი განქარდეს - სიკუდილი... ხოლო რაჟამს დაემორჩილოს მას ყოველი, მაშინ თავადიცა ძე დაემორჩილოს მას, რომელმან-იგი დაამორჩილა მას ყოველი, რაჲთა იყოს ღმერთი ყოვლად ყოველსა შინა“ (I კორ. 15,24-26,28). ეს სიტყვები უნდა გავიგოთ, რომ აღსრულდება ძის მიერ მამისაგან მიღებული მისია - ეკლესიის საშუალებით კაცობრიობის ღმერთისაკენ შემობრუნება. მაშინ იმეფებს ძე მამასა და სულიწმიდასთან ერთად დიდების სამეფოში. „სუფევისა მისისაჲ არა იყოს დასასრულ“ - ასე ახარა მთავარანგელოზმა ქალწულ მარიამს (ლკ. 1,33). ამასვე ვკითხულობთ სარწმუნოების სიმბოლოში: „რომლისა სუფევისა არა არს დასასრულ“. „რამეთუ, - ამბობს წმ. კირილე იერუსალიმელი, - ის, ვინც მტრების დამარცხებამდე სუფევდა, ნუთუ მით უფრო არ იმეფებს მას შემდეგ, რაც მათზე გაიმარჯვა?“12. სიკვდილი უძლური იქნება დიდების სამეუფოში. „უკანაჲსკნელ მტერი იგი განქარდეს - სიკფდილი... მაშინ აღესრულოს სიტყუაჲ იგი წერილისა: „დაინთქა სიკუდილი ძლევითა“ (I კორ. 15,26,54); „... ვითარმედ ჟამი არღა იყოს“ (გამოცხ. 10,6). ხატოვნად არის აღწერილი საუკუნო ნეტარი ცხოვრება გამოცხადებაში: „ვიხილე ცაჲ ახალი და ქუეყანაჲ ახალი, რამეთუ პირველი იგი ცაჲ და პირველი ქუეყანაჲ წარხდეს და ზღუაჲ არღარა არს“ (გამოცხ. 21,1). მომავალ სამეფოში ყველაფერი განსულიერებული, უკვდავი და წმიდა იქნება. მთავარი მაინც ის არის, რომ სამომავლო ნეტარ ცხოვრებას მიღწეულნი და „საღმრთოჲსა მის ზიარ ბუნებისა“ ქცეულნი (2 პეტ. 1,4) თანამონაწილენი გახდებიან იმ უსრულყოფილესი ცხოვრებისა, რომლის წყაროც მარტოოდენ ღმერთშია. უფრო ზუსტად, ღვთის სასუფევლის მომავალი წევრები ანგელოზების დარად ღმერთის ხილვისა და მისთ დიდების ჭვრეტის ღირსნი შეიქნებიან (მთ. 5,8), არა „ვითარცა სარკითა და სახითა... მაშინ პირსა პირისპირ“ (I კორ. 13,12). ისინი გახდებიან არა მარტო მჭვრეტელნი დიდებისა, თავადაც მიიღებენ მასში მონაწილეობას და „გაბრწყინდებიან, ვითარცა მზე, სასუფეველსა მამისა მათისასა“ (მთ. 13,43); როგორც ქრისტეს თანამემკვიდრენი, მასთან ერთად დასხდებიან საყდარზე და მის მეფურ დიდებულებას გაიზიარებენ (გამოცხ. 3,22; 2 ტიმ. 2,11-12). როგორც გამოცხადებაში არის სიმბოლურად ასახული, „არღარა მოემშიოს მათ, არცაღა მოეწყუროს, არცაღა მოვიდეს მათ ზედა მზე, არცა ყოველივე სიცხე, რამეთუ კრავი იგი, რომელ არს შორის საყდრისა, ჰმწყსის მათ და უძღვის წყაროთა მიმართ წყლისა ცხოველისათა და აღხოცოს ღმერთმან ყოველივე ცრემლი თუალთაგან მათთა“ (გამოცხ. 7, 16-17). ესაია წინასწარმეტყველის თანახმად: „თუალმან არა იხილა და ყურსა არა ესმა და გულსა კაცისასა არა მოუხდა, რომელი განუმზადა ღმერთმან მოყუარეთა თვისთა“ (I კორ. 2,9; ეს. 64,4). ღმერთში ნეტარება მით უფრო სანუკვარია, რადგან იგი მარადის, დაუსრულებლად გაგრძელდება: „და წარვიდეს... მართალნი ცხორებასა საუკუნესა“ (მთ. 25,46). მაგრამ, ეკლესიის მამების აზრით, ღმერთში განდიდება მოხდება თითოეულის ზნეობრივი ღირსების შესაბამისი ხარისხით. ამის თაობაზე დასკვნის გაკეთება წმიდა წერილიდან შეიძლება: „სახლსა მამისა ჩემისასა სავანე მრავალ არიან“ (ინ. 14,2); „მიაგოს კაცად-კაცადსა საქმეთა მათთაებრ“ (მთ. 16,27): „კაცად-კაცადმან თჳსი სასყიდელი მიიღოს თჳსისაებრ შრომისა“ (I კორ. 3,8); „ვარსკულავი ვარსკულავსა ჰმატს დიდებითა“ (I კორ. 15,41). ღირსი ეფრემ ასური ბრძანებს: „როგორც გრძნობადი მზის სხივებით ტკბება ყოველი თავისი მხედველობის ძალისა და განცდის სიწმიდის შესაბამისად და როგორც სახლის გასანათებლად ანთებული ერთი ლამპარის ყოველ სხივს თავისი ადგილი აქვს მაშინ, როცა თავად სინათლე მხოლოდ ერთი ლამპარიდან მოდის; ასევე მერმის საუკუნეში ყველა მართალი განუყოფელად გაიზიარებს ერთიან სიხარულს. მაგრამ თითოეული თავისი საზომით გაბრწყინდება ერთი, გონებით აღქმული მზით და ღირსების ხარისხის მიხედვით აღივსება ერთიანი საერთო სიხარულითა და მხიარულებით. და არავინ იხილავს მაღალსა და დაბალ საზომს, რათა სხვისი უმეტესი მადლისა და საკუთარის სიმცირის დანახვით არ შეექნას დარდისა და შფოთის მიზეზი. ასე არ იქნება იქ, სადაც არც დარდია, არც ჭმუნვა, - არამედ თითოეული მისთვის სათანადო მადლმოსილებითა და თავისი საზომით იხარებს შინაგანად. გარენგულად კი ყველას ერთი ჭვრეტა და ერთი სიხარული ექნება“13. ქრისტიანული მართლმადიდებელი სარწმუნობის ჭეშმარიტებათა გადმოცემას ვასრულებთ მოსკოვის მიტროპოლიტ მაკარის სიტყვებით, რომელიც „დოგმატური ღვთისმეტყველების“ მისივე კურსიდან მოგვყავს: „მოგვმადლე ჩვენ, ღმერთო, ყველას და ყოველთვის, ცოცხალი და დაუდგრომელი ხსოვნა შენი სამომავლო დიდებით მოსვლისა და შენი უკანასკნელი, საშინელი სამსჯავროსი ჩვენ ზედა, შენი ზემართალი და საუკუნო საზღაურისგება მართალთა და ცოდვილთათვის; რათა ხსოვნითა და შენი მადლმოსილი თანადგომითა, „სიწმიდით და სიმართლით და ღმრთის მსახურებით ვცხონდებოდით ამას სოფელსა“ (ტიტ. 2,12) და ამგვარად მივაღწიოთ ბოლოს ზეციურ მარადის ნეტარ ცხოვრებას, რათა მთელი არსებით დიდებისგმეტყველებდეთ შენ თანადაუსაბამოჲთ მამით შენით და ყოვლადწმიდით და სახიერით და ცხოველმყოფელით სულით შენითურთ აწ და მარადის და უკუნითი უკუნისამდე“14.


დემოგრაფიული პრობლემები სხვადასხვა სახით მსოფლიოს ყველა სახელმწიფოს, ყველა ერს აწუხებს. მაგრამ არის...


50 861 938 8 261 ნახვა 4 დღის წინ 12 606 ნახვა 9 დღის წინ ''Buetooth-ი ჩაირთო, განსხვავებული კოდები მოდიოდა, ელექტრო რაღაცა არის ამ წამალთან ერთად შეყვანილი - დეკანოზი ანტონ კიკნაველიძე გამოიწერეთ გვერდი 9 034 ნახვა 9 დღის წინ საფარანგეთში, დრომის დეპარტამენტში, მოსახლეობასთან შეხვედრის დროს, ემანუელ მაკრონს სახეში სილა გააწნეს. ვიდეოში ჩანს, რომ საფრანგეთის პრეზიდენტმა ბარიერის უკან მდგომ ხალხთან მიირბინა და ერთერთ მამაკაცს მისალმების ნიშნად ხელი მოკიდა, რომელმაც მას მოულოდნელად სახეში გაარტყა. გამოიწერეთ გვერდი 7 922 ნახვა 9 დღის წინ ბოლივიის პარლამენტში, შინაგან საქმეთა მინისტრის გამოსვლის დროს, დეპუტატებისა და სენატორების მასობრივი ხელჩართული ჩხუბი გაიმართა. ერთმანეთს როგორც მამაკაცები, ასევე ქალები დაუპირისპირდნენ. მინისტრი 2019 წლის სახელმწიფო გადატრიალების საქმეზე საუბრობდა, რამაც ოპოზიციის პროტესტი გამოიწვია. გამოიწერეთ გვერდი 8 807 ნახვა 17 დღის წინ 13 372 ნახვა 29 დღის წინ ჩინეთის ქალაქ ჩენჟენში, ქალაქის ცენტრში მდებარე 73 სართულიანი, დაახლოებით 300 მეტრის სიმაღლის შენობამ მოულოდნელად გადაიხარა და მოსახლეობა პანიკაში ჩააგდო. შენობის მოულოდნელი გადახრა შიგნით მყოფმა ადამიანებმა იგრძნეს, ხოლო ქუჩიდან ეს საკმაოდ აშკარად გამოჩნდა. ხალხი პანიკაში ჩავარდა, ისინი შენობიდან გაორბოდნენ და ცდილობდნენ მისგან რაც შეიძლება შორს წასულიყვნენ. რამ გამოიწვია 200 წელს აშენებული შენობის გადახრა, ჯერჯერობით უცნობია. რეგიონში მიწისძვრა არ დაგიქსირებულა და არც ძლიერი ქარი ყოფილა. ინჟინრების ერთი ნაწილი ამას რეზონანსის ეფექტს აბრალებს. გამოიწერეთ გვერდი 11 876 ნახვა 29 დღის წინ ბელარუსში სამხედრო თვითმფრინავი Як-130 ჩამოვარდა. პილოტებმა კატაპულტირება გვიან განახორციელეს, რადგან ეცადნენ, რომ თვითმფრინავი დასახლებულ პუნქტს არ დასცემოდა. შედეგად ორივე პილოტი დაიღუპა. ქვეყნის თავდაცვის სამინისტროს ცნობით, აავიაკატასტროფის მიზეზი ტექნიკური გაუმართაობაა. გამოიწერეთ გვერდი 10 896 ნახვა 1 თვის და 1 დღის წინ 5 096 ნახვა 1 თვის და 1 დღის წინ ისრაელის არმიის განცხადებით, ღაზას სექტორში სამხედროებმა "ჰამასის" მაღალი რანგის 12 მეთაურის სახლები დაბომბა, მათ შორის სამზე იერიში დღეს დილით მიიტანეს. ისრაელის არმიის ცნობით, ეს სახლები სამხედრო მოქმედებების კოორდინაციისთვის ოპერატიული შტაბების ფუნქციებს ასრულებდნენ. ამასთან, ისრაელის სამხედროები აცხადებენ, რომ ორშაბათს ღაზას სექტორის სანაპიროსთან ჰამასის წყალქვეშა ნავი გაანადგურეს, რომელიც ისრაელის ფლოტზე თავდასხმას ცდილობდა. გამოიწერეთ გვერდი 16 688 ნახვა მაისი 17, 2021 14 372 ნახვა მაისი 12, 2021 10 883 ნახვა მაისი 12, 2021 6 448 ნახვა აპრილი 19, 2021 დანიის წამლების სააგენტოს ხელმძღვანელს ტანია ერიქსენს პრესკონფერენციის მიმდინარეობის დროს გული წაუვიდა. პრესკონფერენცია დანიაში AstraZeneca-ს ვაქცინის გამოყენების შეჩერებას ეხებოდა. ოფიციალური ინფორმაციით, ერიქსენი ამჟამად თავს კარგად გრძნობს, თუმცა რა გახდა მისი გულის წასვლის მიზეზი, არ სახელდება. გამოიწერეთ გვერდი 2 410 ნახვა აპრილი 19, 2021 მაშველებმა მტკვრიდან კაცი უვნებლად ამოიყვანეს. კადრებს, სოციალური ქსელის მომხმარებელი, სოფიო კობაიძე ავრცელებს. "სანამ ,,თბილსერვის ჯგუფი '' მეტეხის გვირაბში მუშაობდა, მაშველებმა მტკვრიდან მამაკაცი უვნებლად ამოიყვანეს მათ მოსვლამდე,, თბილსერვის ჯგუფი '' ამხნევებდა მოქალაქეს ექსკლუზიური კადრები ჩემია",- წერს სოფიო კობაიძე. გამოიწერეთ გვერდი 55 259 ნახვა აპრილი 15, 2021 დუბაიში, ცათამბჯენის აივანზე, 100-ზე მეტმა ქალმა შიშველი ფოტოსესია მოაწყო. ამ ფაქტის ამსახველი ფოტოები თვითმხილველებმა გადაიღეს და სოციალურ ქსელებში გაავრცელეს. შემთხვევის ადგილზე მისულმა პოლიციამ ფოტოსესიის მონაწილეები საზოგადოებრივი გარყვნილების ბრალდებით ისინი დააკავა. დაკავებულებს, რომელთაგან 8 რუსეთის მოქალაქეა, ექვსთვიანი თავისუფლების აღკვეთა და 1000 დოლარიანი ჯარიმა ემუქრებათ. ”ასეთი მიუღებელი საქციელი ეწინააღმდეგება არაბთა გაერთიანებული საემიროების საზოგადოების ღირებულებებსა და ეთიკას”, - ნათქვამია სამართალდამცავი ორგანოების განცხადებაში. გამოიწერეთ გვერდი 7 170 ნახვა აპრილი 13, 2021 დასავლეთ ავსტრალიას ტროპიკული ციკლონი "სეროია" დაატყდა თავს. ქარის სიჩქარემ 170 კმ/სთ-ს მიაღწია. ძლიერი წვიმა რამდენიმე საათის განმავლობაში გაგრძელდა, რომლის შედეგადაც 20 000-ზე მეტი საცხოვრებელი სახლი ელექტროენერგიის გარეშე დარჩა. გარდა ამისა, განადგურებულია ათობით სახლი და წაქცეულია ხეები. გამოიწერეთ გვერდი 9 987 ნახვა აპრილი 13, 2021 ყველაზე რეიტინგული თოქ შოუ ''პროფილი" "ტვ პირველზე" გადავიდა. ცოტა ხნის წინ გადაცემის ვიდეორგოლი გავიდა, რომელსაც დიდი გამოხმაურება მოჰყვა. გადაცემის ახალმა ვიდეომ დიდი მოწონება დაიმსახურა. მაია ასათიანი "რუსთავის 2“-ს 20 წლიანი თანამშრომლობის შემდეგ დაემშვიდობა - აღნიშნულის რეალური მიზეზი ტელეკომპანიის ახალი მენეჯმენტის დამოკიდებულებაა გასართობი გადაცემების მიმართ. გამოიწერეთ გვერდი 7 869 ნახვა აპრილი 1, 2021 12 628 ნახვა მარტი 30, 2021 ჭყონდის მიტროპოლიტმა სტეფანემ დედა სოსანა მარტვილის წმინდა ნინოს სახელობის დედათა მონასტრის წინამძღვრობიდან გადააყენა და ზიარების უფლება ჩამოართვა. ამის შესახებ დედა სოსანამ სხდომაზე გაიგო, რომელიც მიტროპოლიტმა სტეფანემ სპეციალურად ჩაატარა. სხდომაზე, რომელიც თავად ჭყონდიდის ეპარქიამ გაავრცელა, ეპისკოპოსმა მონაზონს შეურაცხყოფა მიაყენა. მეუფე სტეფანემ დედა სოსანას გათავისუფლების მიზეზად სატელევიზიო სივრცეში გავრცელებული არაზუსტი ინფორმაცია დაასახელა. ჩანაწერიდან ჩანს, რომ დედა სოსანა უარყოფს განყენებული მიტროპოლიტის, პეტრე ცაავას მისამართით გაკეთებულ ბრალდებას, რომ მას გერმანიაში შვილი ყავს. “საპატრიარქოში სინოდის სახელზე დაწერე, შეიტანე და განიხილოს სინოდმა, თუ ის ჩათვლის საჭიროდ, რომ შენი განცხადება არის მისი განხილვისა. შენ რომ პატრიარქს არ იხსენიებ, შენ მოქმედებ არაკანონიკურად, დედაო, ეს ხომ ფაქტია?! რას მელაპარაკები, არა გრცხვენია, შენ ვინ ხარ? დებილი დედაკაცი, დადგები და ამხელა მღვდელმთავრებზე ასეთ რამეებს ლაპარაკობ. მეუფე პეტრეს დაანებე თავი, დაგღუპა მაგან, შენს თავს მიხედე. გადაგაყენე მონაზვნის წინამძღვრობიდან, გადაგაყენე, დედაო, ზიარების უფლებას გიკრძალავ. დატოვე კრება და წინამძღვრობაც, მანქანა იქ დატოვე იმიტომ, რომ ის შენი არაა”.- უთხრა მიტროპოლიტმა სტეფანემ დედა სოსანას. გამოიწერეთ გვერდი 3 305 ნახვა მარტი 30, 2021 4 381 ნახვა მარტი 29, 2021 ეგვიპტეში ორი სამგზავრო მატარებელი ერთმანეთს დაეჯახა. ავარიის შედეგად 32 ადამიანი დაიღუპა, 50-ზე მეტი კი დაშავდა. ინფორმაციას Egypt Today ავრცელებს. "ქალაქ ტახტაში, სოჰაგში, ზემო ეგვიპტეში, 60 ადამიანი მატარებლის შეჯახებისას დაშავდა", - ნათქვამია შეტყობინებაში. გამოიწერეთ გვერდი 11 077 ნახვა მარტი 26, 2021 ''თავისი საქმე იციან... ღიტინივითაა, როგორც შეგიღიტინოს ვიღაცამ, ზოგი ურტყამს'' - მეუფე ნიკოლოზი და პატარა თევზები 11 672 ნახვა მარტი 25, 2021 5 384 ნახვა მარტი 24, 2021 9 765 ნახვა მარტი 23, 2021 ''ვიხრჩობი!'' - ინციდენტი პოლიციელებსა და მოქალაქეს შორის, სავარაუდოდ, პირბადის არ ქონის გამო ვიდეო: ნიკოლოზ ჰუმანოიდი გამოიწერეთ გვერდი 2 370 ნახვა მარტი 22, 2021 ხულოს მუნიციპალიტეტის სოფელ ყინჩაურში საცხოვრბელი სახლი და დამხმარე ნაგებობა დაიწვა, ხანძრის ამსახველი ვიდეო ხულოს საკრებულოს წევრმა ირაკლი ჯორბენაძემ გაავრცელა. მისი ინფორმაციით ცხრაწევრიანი ოჯახი საცხოვრებლის გარეშე დარჩა, მათ შორის მცირეწლოვანი ბავშვიც არის. ერთ-ერთი თვითმხილველის ინფორმაციით, რომელმაც ასვე გაავრცელა ხანძრის ამსახველი ვიდეო სახანძრო-სამაშველო სამსახურის მისვლამდე სახლი სრულად დაიწვა. „ დიდი მაძილის გამო სახანძრო-სამაშველო სამსახური დრულად ვერ მოდის“- ამბობს მოქალაქე და ხულოს ცენტრში სახანძრო -სამაშველო ჯგუფის საჭიროებაზე აკეთებს აქცენტს. როგორ დაეხმარება ხულოს მუნიციპალიტეტის მერია დაზარალებულ ოჯახს ამის შესახებ ხვალ, 22 მარტს გამოვაქვეყნებთ. გამოიწერეთ გვერდი 8 504 ნახვა მარტი 22, 2021 ოდესაში სამართალდამცავებმა დააკავეს ქართველთა კრიმინალური დაჯგუფება, რომელსაც "კანონიერი ქურდი" ლევან მირცხულავა (მეტსახელები: ლევან სუხუმსკი, "პუჭურა") ხელმძღვანელობდა. დაჯგუფება გამოძალვასა და ყაჩაღობაშია მხილებული. ადგილობრივი მედია აცხადებს, რომ ლევან მირცხულავას "კანონიერი ქურდის" სტატუსი 2013 წელს, თურქეთში "მიანიჭეს". თურქეთში მირცხულავა საბერძნეთიდან გადავიდა, რადგან ის "კანონიერმა ქურდმა" გიორგი ენდელაძემ (თავა) სცემა. როგორც ირკვევა, მირცხულავა უკრაინიდან ორჯერ - 2013 და 2017 წლებში იყო დეპორტირებული. კრიმინალური ბანდის დაკავების ვიდეოები ადგილობრივმა მოსახლეობამ სოცქსელებშ გაავრცელა. გამოიწერეთ გვერდი 6 379 ნახვა მარტი 19, 2021 ხურვალეთში, საოკუპაციო ზოლზე მცხოვრები, დათა პაპა გარდაიცვალა. გამოიწერეთ გვერდი 19 937 ნახვა მარტი 19, 2021 კახეთში ბავშვებზე ძალადობის ფაქტი მოხდა. სოციალურ ქსელში გავრცელდა ვიდეო, სადაც ჩანს, როგორ აიძულებენ მშობლები მოზარდებს ერთმანეთისთვის ბოდიშის მოხდას. საქმე უკავშირდება არასრულწლოვნებს შორის მომხდარ კონფლიქტს, რისი მოგვარებაც და შერიგებაც მშობლებმა სცადეს. მასალა შეიცავს დანაშაულის ნიშნებს და მისი შესწავლა უკვე დაიწყო შინაგან საქმეთა სამინისტრომ. გამოიწერეთ გვერდი 6 585 ნახვა მარტი 19, 2021 27 წლის ექთანი, რომელსაც „ასტრაზენეკას“ ვაქცინის გაკეთების შემდეგ ანაფილაქსიური შოკი განუვითარდა, პირველ საუნივერსიტეტო კლინიკაში გარდაიცვალა. როგორც „ინტერპრესნიუსს“ კლინიკაში განუცხადეს, გარდაცვალება 12:00 საათზე დაფიქსირდა. ცხედარს პროზექტურაში გადაასვენებენ. შეგახსენებთ, რომ ახალციხის კლინიკაში 27 წლის ექთანს „ასტრაზენეკას“ ვაქცინის გაკეთების შემდეგ სავარაუდოდ, გვერდითი რეაქცია - ანაფილაქსიური შოკი გუშინ განუვითარდა. ექთანი, თბილისში, პირველ საუნივერსიტეტო კლინიკაში მკურნალობდა.ის თბილისში, გვიან ღამით გადმოიყვანეს. გამოიწერეთ გვერდი 3 750 ნახვა მარტი 18, 2021 8 037 ნახვა მარტი 17, 2021 სანკტ-პეტერბურგის "დინამოს" ჰოკეისტთა ახალგაზრდული გუნდის ჰოკეისტი 19 წლის ტიმურ ფაიზუტდინოვი სახის არეში შაიბის მოხვედრის შედეგად გარდაიცვალა. ტრაგიკული ინციდენტი 12 მარტს მოხდა, როდესაც ერთმანეთს იაროსლავისა და სანკტ-პეტერბურგის გუნდები ხვდებოდნენ ერთმანეთს. ძლიერად დარტყმული შაიბა "დინამოს" მცველს საძილე არტერიაში მოხვდა. ჰოკეისტი საავადმყოფოში გადაიყვანეს, მაგრამ მიუხედავად ექიმების მცდელობისა, იგი სამი დღის შემდეგ გარდაიცვალა. გამოიწერეთ გვერდი 2 014 ნახვა მარტი 16, 2021 ამერიკის ქალაქ ფრიმონტში, კალიფორნიის შტატში, ელექტროავტომობილების მშენებელ ქარხანა Tesla-ში ხანძარი იყო. ინფორმაციას Reuters-ი ავრცელებს. სააგენტოს მიხედვით, ხანძარი მშენებარე შენობაში გაჩნდა. გამოძახებულია სახანძრო ბრიგადები. ადგილობრივი ტელეარხის თანამშრომლის ინფორმაციით, Tesla-ს თანამშრომლები მეხანძრეებს ეხმარებიან და ცეცხლის ჩაქრობას ქვიშის დახმარებით ცდილობენ. მსხვერპლზე ამ ეტაპზე არანაირი ინფორმაცია არ არსებობს. გამოიწერეთ გვერდი 4 063 ნახვა მარტი 15, 2021 მარსიდან პირველი აუდიოჩანაწერი ვრცელდება - პირველი აუდიოჩანაწერი NASA-ს მავალის "პერსევერანსის" ინსტრუმენტმა მიმდინარე წლის 19 თებერვალს მარსზე დაჯდომიდან 18 საათის შემდეგ გააკეთა. გამოიწერეთ გვერდი 2 966 ნახვა მარტი 15, 2021 ინგლისის ერთ–ერთ ქალაქში, ოჯახმა ქუჩიდან ძაღლი "იშვილა", შინ მიიყვანა, დაბანა, გაასუფთავა და მაშინ, როცა შინ შესვლის მომენტი დადგა, აღმოჩნდა, რომ ულამაზესმა ძაღლმა არ იცოდა როგორ უნდა გადასულიყო ზღურბლზე, რადგან სავარაუდოდ ის სახლში არასდროს ყოფილა. ბუმერი ნელ–ნელა ეჩვევა თავის ახალ, კეთილ და თბილ, ქუჩისგან სრულებით განსხვავებულ, სიყვარულით სავსე გარემოს და თავს კარგად გრძნობს, რადგან კეთილმა ადამიანებმა ის სიცივისგან და შიმშილისგან გადაარჩინეს. ალბათ ამ სიკეთეს უანგარო ერთგულებით სიცოცხლის ბოლომდე გადაუხდის. გამოიწერეთ გვერდი 16 905 ნახვა მარტი 12, 2021 ეს ჩანაწერები არის ფაბრიკაცია 11 წლის წინანდელი ჩანაწერების. კიდევ ერთხელ დადასტურდა, რომ მაშინ ჩვენ ვიყავით ტოტალური კონტროლის და მოსმენების მსხვერპლი, – ასე ეხმაურება პრემიერ-მინისტრი ირაკლი ღარიბაშვილი „ტვ პირველის“ ეთერში გასულ ფარულ ჩანაწერებს. მისი თქმით, არ სურს „მდარე ხარისხის ბინძურ პროვოკაციებზე“ ყოველთვის თავის მართლება უწევდეს. გამოიწერეთ გვერდი 6 431 ნახვა მარტი 11, 2021 ინდონეზიაში, კუნძულ იავაზე სასკოლო ავტობუსი ხევში გადავარდა. ავტობუსში 66 ადამიანი, ძირითადად, სკოლის მოსწავლეები და მათი მშობლები იმყოფებოდნენ, რომლებიც ექსკურსიიდან ბრუნდებოდნენ. გამოიწერეთ გვერდი 8 489 ნახვა მარტი 11, 2021 10 მარტს სოხუმში „ამრა ბანკი“ დააყაჩაღეს. ვიდეოს სოციალურ ქსელში დავით ჟვანია ავრცელებს. მედიის ცნობით, ბანკში სამი ნიღბიანი პირი შეიჭრა. თავდამსხმელებმა თანხა წაიღეს თუმცა უცნობია რამდენი. დაშავებულების შესახებ ინფორმაცია არ ვრცელდება გამოიწერეთ გვერდი 14 979 ნახვა თებერვალი 24, 2021 11 893 ნახვა თებერვალი 13, 2021 16 059 ნახვა თებერვალი 10, 2021 ჰიმალაის მთებში კაშხლის კედლის მორღვევის შედეგად, რაც მყინვარის მოწყვეტამ გამოიწვია, უბედური შემთხვევა მოხდა. ათობით ადამიანი გვირაბშია მომწყვდეული, რომელთა ამოყვანასაც მაშველები ცდილობენ. კატასტროფის ადგილზე ათასობით მაშველი მუშაობს და ისინი გადარჩენილებს ეძებენ. კატასტროფა გუშინ მოხდა, შედეგად 11 ადამიანი დაიღუპა, 150 კი დაკარგულად ითვლება. შემთხვევა ჩრდილოეთ ინდოეთის ერთ–ერთ შტატში მოხდა. განსაკუთრებული ყურადღება მიიპყრო იმ ფაქტმა, რომ ტონობით სამშენებლო ნარჩენისა და ლაფის ქვეშ მდებარე გვირაბში მომწყვდეულია ათამდე ადამიანი, რომელთა გადაღცენის ოპერაციაც ვიდეო კადრებად აქციეს და სოციალურ ქსელში გაავრცელეს. ვიდეოში ჩანს გადარჩენილი კაცი, რომელიც ბედნიერებისგან ყვირის. გამოიწერეთ გვერდი 8 218 ნახვა თებერვალი 10, 2021 8 192 ნახვა თებერვალი 8, 2021 21 501 ნახვა თებერვალი 8, 2021 სოციალურ ქსელში გავრცელდა ბლოგერ ანი დიასამიძის ვიდეო, სადაც ის ჰყვება გუშინ ბათუმში, თამარის დასახლებაში მომხდარი ინციდენტის შესახებ. როგორც ანი დიასამიძე აცხადებს, თამარის დასახლებაში გადამეტებული სიჩქარით მოძრავი ორი ავტომობილი აედევნა და რამდენჯერმე გაისროლეს. გამოიწერეთ გვერდი 4 390 ნახვა თებერვალი 8, 2021 მეუფე ნიკოლოზი თეოლოგთა მიერ გავრცელებულ ინფორმაციას პატრიარქის შესაძლო გადაყენების შესახებ ხუმრობით პასუხობს. გამოიწერეთ გვერდი 6 119 ნახვა თებერვალი 7, 2021 12 411 ნახვა თებერვალი 7, 2021 გიორგი გაბუნიამ პირდაპირ ეთერში ალეკო ელისაშვილთა დარეკვა სცდა, თუმცა ელისაშვილს მობილური გამორთული ჰქონდა. გამოიწერეთ გვერდი 4 314 ნახვა თებერვალი 5, 2021 Boston Dynamics–მა თავის რობოტს სახლის დალაგება ასწავლა და შესაბამისი კადრები Youtube–ზე გამოაქვეყნა. ვიდეოში რობოტი აღებს კარს, ასუფთავებს ეზოს, ბაღში მცენარეებს რგავს, ასევე რთავს შუქს და სახლში დაყრილ ნივთებსაც ალაგებს. რობოტს გართობაც შეუძლია და სახტუნაოზე ხტუნაობა მშვენივრად გამოსდის. გამოიწერეთ გვერდი 2 170 ნახვა თებერვალი 4, 2021 ავსტრალიის ქალაქ პერტის ჩრდილო-აღმოსავლეთ ნაწილში მეოთხე დღეა ტყის ხანძარი მძვინვარებს. ხანძარმა 81 სახლი გაანადგურა, ყველა მიმდებარე ქალაქის მაცხოვრებლები ევაკუირებულია. ხანძრის ჩაქრობას ძლიერი ქარი ხელს უშლის ხელს, რაც აალების ფართობს ზრდის. ცეცხლს 250-ზე მეტი მეხანძრე ებრძვის. გამოიწერეთ გვერდი 9 704 ნახვა თებერვალი 4, 2021 UFC-ს ქართველი მებრძოლი, მერაბ დვალიშვილი თავის ინსტაგრამზე ვიდეოს აქვეყნებს, სადაც იგი გაყინულ წყალში თავით გადახტომას ცდილობს. "მეგონა თოვლიან წყალში ვხტებოდი, მაგრამ ბასრი ყინული დამხვდა"- წერს იგი ვიდეოს აღწერაში. ასევე გვებნება, რომ მას საჭირო სამედიცინო პროცედურები უკვე ჩაუტარდა და თავს კარგად გრძნობს. გამოიწერეთ გვერდი 25 413 ნახვა 8 დღის წინ


source: fineweb

text: სოციალისტური შრომის გმირი სოციალისტური შრომის გმირი (რუს. Герой Социалистического Труда) — საპატიო წოდება ყოფილ სსრ კავშირში, წარჩინების უმაღლესი ჯილდო შრომითი საქმიანობისათვის. დაწესებულია სსრკ-ის უმაღლესი საბჭოს პრეზიდიუმის 1938 წლის 27 დეკემბრის ბრძანებულებით. ანიჭებდა სსრკ-ის უმაღლესი საბჭოს პრეზიდიუმი იმ პირებს, რომლებმაც თავიანთი ნოვატორული საქმიანობით ხელი შეუწყვეს სსრკ მრეწველობის, სოფლის მეურნეობას, კულტურას თუ მეცნიერების აღმავლობას. სოციალისტური შრომის გმირს გადაეცემოდა სსრკ-ის უმაღლესი ჯილდო — ლენინის ორდენი, ოქროს მედალი „ნამგალი და ურო“ და სსრკ-ის უმაღლესი საბჭოთა პრეზიდიუმის სიგელი. ორგზის სოციალისტური შრომის გმირს თავის სამშობლოში აუგებდნენ ბრინჯაოს ძეგლს. სოციალისტური შრომის გმირის ჩამორთმევა შეეძლო მხოლოდ სსრკ-ის უმაღლესი საბჭოს პრეზიდიუმს. საქართველოს სსრ[რედაქტირება] ლიტერატურა[რედაქტირება] - ქართული საბჭოთა ენციკლოპედია, ტ. IX, გვ. 494, , 1985 წელი. - ქართული საბჭოთა ენციკლოპედია, ტ. საქართველოს სსრ, გვ. 347, , 1981 წელი.


text: MS Oasis of the Seas ზღვის ოაზისი (ინგლ. Oasis of the Seas) — Royal Caribbean International-ის ყველაზე დიდი სამგზავრო გემი მსოფლიოში, რომლის ბორტზე ერთდროულად 6 300 მგზავრის გადაყვანაა შესაძლებელი. ამას გარდა, ზღვის ოაზისს ყველაზე მეტი რაოდენობით აქვს ოთახები აივნებით, ყველაზე დიდი აუზი და მსოფლიოში პირველი პარკი ხეებით, რომელიც გემზეა განთავსებული. სამი 6-მეტრიანი სანიჩბე ვინტი მოძრაობაში V12 რვა ძრავს მოჰყავს, რომელთაგან თითოეულის სიმძლავრე 17 500 ცხენის ძალის ტოლია, რაც 30 000 ცხენის ძალის ექვივალენტს უზრუნველყოფს საერთო ჯამში. გემის სიმაღლეა 65 მეტრი, ხოლო მის ბორტზე განლაგებულია ორი 6-სართულიანი კოშკი, რომლებიც 2 700 კაიუტას იტევს 5400 მგზავრისთვის. Oasis of the Seas მშენებლობის ღირებულებაა 1,2 მილიარდი დოლარი. მის ბორტზე 400 ტონა მცენარეულობა და მათი მოსაყვანი ნიადაგია. სუპერლაინერი სიგრძეში 360 მეტრია.


ბჟადალი ევროპა ბჟადალ ევროპა — ევროპაშ ართ-ართი გეოგრაფიული რეგიონი. თიშ აკოდგინალუა ხშირას ითირჷდჷ, მარა ირო იგურხონარებუდჷ საფრანგეთი, ბენილუქსიშ ქიანეფი - ბელგია, ნიდერლანდი, ლუქსემბურგი, დიდ ბრიტანეთი დო ირლანდია. თე ბუნას, მუჭოთ წესინ, ხშირას ურხველუანდეს გერმანიასჷთ, მორო გეოგრაფიულო თინა უმოსო ცენტრალური ევროპაშ ნორთი რე. შხვადოშხვა ისტორიული დო პოლიტიკური გარმებეფიშ გეშა ბჟადალ ევროპაშა მიშმაჸუდეს თაშნეშე გეჸვენჯი ქიანეფით: - პირენეიშ ჩქონიშ ქიანეფი - ესპანეთი, პორტუგალია, ანდორა. - აპენინიშ ჩქონიშ ქიანეფი - იტალია, სან-მარინო, ვატიკანი. - ოორუეშ ქიანეფი - ნორვეგია, შვედეთი, ფინეთი, დანია, ისლანდია. - ალპური ქიანეფი- შვეიცარია, ლიხტენშტაინი, ავსტრია, სლოვენია. - ობჟათეშ ქიანეფი - საბერძნეთი, თურქეთი.


ვახტანგ I გორგასალი ვახტანგ გორგასალი — ქართლის მეფე V საუკუნის II ნახევარში. „გორგასალი“ (სპარს. მგლისთავა) სპარსელებმა შეარქვეს. ვახტანგ გორგასალი გამეფდა 15 წლისა, იმეფა 45 წელი, აღესრულა 60 წლისა. საქართველოს მართლმადიდებელი ეკლესიის მიერ შერაცხულია წმინდანად. მისი მოხსენიების დღეა 13 დეკემბერი. ყრმობა და სიჭაბუკე[რედაქტირება | წყაროს რედაქტირება] სავარაუდოდ, დაიბადა 442 წელს ქართლის მეფე მირდატ და დედოფალ საგდუხტის ოჯახში. მისი აღმზრდელი ყოფილა საურმაგ სპასპეტი. 449 წელს, როდესაც ვახტანგი 7 წლის იყო გარდაიცვალა მირდატ მეფე. ქვეყნის მართვა-გამგეობა დროებით ხელში აიღო დედამ, საგდუხტ დედოფალმა. საგდუხტი წარმოშობით ირანელი მოხელის, ბარდავის ერისთავის ბარზაბოდის ქალიშვილი იყო. ბარზაბოდი რელიგიურად მაზდეანი იყო და პროსპარსულ პოლიტიკას უჭერდა მხარს. ის ქრისტიანობის წინააღმდეგი იყო და სიძე-ხელმწიფის მიმართ მტრობას იჩენდა. საგდუხტმა კარგად იცოდა მშობლის ხასიათი, ბოროტი განზრახვა შეუტყო, დაასწრო და თვითონ ეახლა მამას ბარდავში. სთხოვა, არ გაემაზდიანებინა ვახტანგი. ბარზაბოდმა შეიწყალა საფასურის სანაცვლოდ - მცხეთაში მოგვები უნდა დამსხდარიყვნენ და ხალხსაც თვითონ უნდა აერჩია სჯული. მცხეთაში მოსულ მოგვთა უმაღლესი ქურუმი იყო ბინქარანი, რომელმაც უამრავი ქართველი აცდუნა. ქრისტიანული სამწყოს მეთაურიც სპარსეთის მსტოვარი იყო მცხეთაში, ეპისკოპოსი მობიდანი გარეგნულად მართლმადიდებელი, შიგნიდან მაზდეანი და ყოველგვარი ქართულის შეფარვით მოძულე იყო. მცირე ხნის შემდეგ ზედიზედ დაიხოცნენ ბარდავის ერისთავი ბარზაბოდი, სპასპეტი საურმაგი და ეპისკოპოსი მობიდანი. საგდუხტ დედოფალმა დრო იხელთა და კონსტანტინოპოლიდან გამოიწვია მიქაელ მღვდელი, რომელიც ეპისკოპოსად დასვა მცხეთაში. მიქაელი საკმაოდ ენერგიული კაცი გამოდგა და მძაფრად აღუდგა წინ ბინქარანს. ვახტანგის მცირეწლოვანებით და ქვეყნის უპატრონობით ისარგებლეს ალანებმა და 451 წელს გადმოვიდნენ ქართლში. ქვეყანა მოაოხრეს, დაეცნენ კასპს და გაიტაცეს ვახტანგის სამი წლის და — მირანდუხტი. ამ მომენტით ბიზანტიამაც ისარგებლა. მან ჯერ კლარჯეთი დაიჭირა და შემდგომ აფხაზეთშიც გადმოსხა ლეგიონები. ამის შემდეგ ეგრისს შემოესივნენ და ციხეგოჯამდე მოვიდნენ. ვახტანგი 15-დან 23 წლამდე[რედაქტირება | წყაროს რედაქტირება] 458 წელს თხუთმეტი წლის ვახტანგი ქართლის ტახტზე ავიდა. მან ტახტზე ასვლისთანავე ბრძანა საომარი სამზადისი და 16 წლის ასაკში საპასუხო ლაშქრობა მოაწყო ჩრდილოეთ კავკასიაში, რომელიც ალანთა დამარცხებით დასრულდა. ვახტანგმა დაიმორჩილა ალანები, გამოიხსნა ტყვეები, მათ შორის, თავისი მცირეწლოვანი და -მირანდუხტი. დაიკავა დარიალის ციხე, იქ თავისი მეციხოვნეები ჩააყენა და გაამაგრა ქართლის ჩრდილოეთი საზღვარი. ალანთა დამორჩილების შემდგომ, ვახტანგმა გაილაშქრა და დაიმორჩილა ჩრდილოეთ კავკასიის სხვა ოლქები. გადმოსასვლელები შეკრა და მეციხოვნეები ჩააყენა. ამრიგად, მთელი ჩრდილოეთ კავკასია ქართველ ხელმწიფეს ემორჩილებოდა. ჯიქეთიდან ვახტაგ მეფე გადავიდა აფხაზეთში, განდევნა იქიდან ბიზანტიელები და ეგრისის დიდი ნაწილი და კლარჯეთი შემოიერთა. დასავლეთ საქართველოს შემოერთების შემდეგ მეფე მცხეთაში დაბრუნდა. ამ ლაშქრობის შემდეგ მიიღო ვახტანგ გორგასალმა „იალბუზის გმირის“ წოდება და ცნობილი ხალხური ლექსი დარჩა ისტორიაში, რომელიც მას სიყვარულით მიუძღვნა ხალხმა: „ვახტანგ მეფე ღმერთს უყვარდა, ციდან ჩამოესმა რეკა; იალბუზზე ფეხი შედგა დიდმა მთებმა იწყეს დრეკა.“ ვახტანგ გორგასლის ოჯახი[რედაქტირება | წყაროს რედაქტირება] ვახტანგი პირველად 20 წლის ასაკში დაქორწინდა, მას შემდეგ, რაც დალაშქრა მთელი კავკასია და დაიბრუნა წართმეული ტერიტორიები. I მეუღლე — დედოფალი ბალენდუხტი, სპარსეთის შაჰის ჰორმიზდ III-ის ასული. ბალენდუხტ დედოფალმა უშვა ვახტანგს ძე და ასული (ტყუპი) და მშობიარობას გადაყვა. ვახტანგმა ძეს უწოდა დაჩი ანუ დარჩილი. დაჩი გახდა ტახტის მემკვიდრე, რომელიც მამის გარდაცვალების შემდეგ გამეფდა. მეფობდა დაახლოებით 502-514 წ.წ. II მეუღლე — დედოფალი ელენე, ბიზანტიის კეისრის ლეონ I-ის ასული. ბერძენი ცოლისაგან ვახტანგ გორგასალს შეეძინა სამი ძე და ორი ასული, რომელთაგან ცნობილია ლეონი და მირდატი. დაჩის გამეფების შემდეგ დანარჩენ ძმებს ეწოდათ არა მეფეები, არამედ ერისთავთა მთავრები და იყვნენ მეფე დაჩის მორჩილების ქვეშ. ლეონი ადრე გარდაცვლილა, ხოლო მირდატი ერისთავის ხარისხში ფლობდა ტერიტორიას ტაშისკარიდან და ფარავნიდან სპერის ზღვამდე. ის მორჩილობდა მეფე დაჩის და ქრისტიანული აღმშენებლობით იყო დაკავებული. მის მიერ აგებულ ტაძართა შორის გამოირჩევა წყაროსთავის ეკლესია ჯავახეთში. ლაშქრობა შუა აზიასა და ინდოეთში[რედაქტირება | წყაროს რედაქტირება] 459 წელს სპარსეთის შაჰი ჰორმიზდ III ჰუნების დახმარებით მოკლა თავისმა ძმამ, პეროზმა. სპარსეთის სამეფოს სასანიდთა დინასტიის მეჩვიდმეტე მეფე პეროზ I (459-484), დაეპატრონა. თავისი გამეფებიდან ცოტა ხნის შემდეგ პეროზმა ომი დაიწყო შუა აზიაში. პეროზ მეფემ ვახტანგი გაიწვია შუა აზიაში სალაშქროდ. ვახტანგ მეფეს 40 ათასამდე ჯარისკაცი ჰყავდა: ათი ათასი ქართველი, ათი ათასი სომეხი, ოცი ათასი ბიზანტიელი. მათ პირველად დალაშქრეს ჯორჯანეთი (გურგანი) და იქ სპარსელები დაასახლეს, ხოლო ჯორჯანელები დაბეგრეს. შემდეგ გაილაშქრეს ინდოეთში და გადაიხადეს. პირისპირ ბრძოლაში ვახტანგმა მოკლა თხუთმეტი ბუმბერაზი, „რომელთაც მოეკლათ მრავალნი ბუმბერაზნი სპარსთანი“. ინდოეთში სამი წელი იბრძოდნენ, მაგრამ გამაგრებული ციხე-ქალაქები ვერ აიღეს. მაშინ ხარკი აიღეს ინდოეთის მეფისაგან და სინდეთში გადავიდნენ. ერთ-ერთ ბრძოლაში სინდთა მეფემ გამოიწვია ორთაბრძოლაში ვახტანგი. ვახტანგმა თავის თანმხლებთ მიმართა: ღმერთს ევედრეთ და ზურგი გამიმაგრეთო და საბრძოლველად გავიდა. ორივეს ჰქონდა ლახვარი (შუბი). სინდთა მეფემ შეუტია, მაგრამ ვახტანგი „სიმჴნითა და სიკისკასითა ტანისა მისისათა“ განერიდა და თვითონ აძგერა შუბი მარცხენა ბეჭში. ვერ დაიფარა სინდთა მეფე საჭურველმა და მძიმედ დაიჭრა, და როცა ცხენიდან ჩამოვარდა, ფეხით დაითრია ვახტანგმა და სპარსთა მეფესთან მიიყვანა. სპარსთა ლაშქარმა მაღალი ხმით ქება შეასხა ვახტანგს, ხოლო სპარსთა მეფე და მისი წარჩინებულები დიდი სიხარულით აღივსნენ და დიდი ძღვენიც მიართვეს მას. სპარსთა მეფემ მოიყვანა მკურნალნი და თავზე დაახვია სინდთა მეფეს, ხოლო სინდელებმა მეფის მაგივრად მისი ძე აამაღლეს. მაშინ ვახტანგმა სპარსთა მეფეს ურჩია რომ, სინდთა მეფე გაეთავისუფლებინა, ხარკი აეღო და მძევლები აეყვანა. მასაც მოეწონა ვახტანგის რჩევა. სინდთა მეფე გაუშვა და მისგან ორჯერ მეტი ხარკი აიღო, ვიდრე ინდოელებისგან, მისი ორი შვილი მძევლად აიყვანა, და აღებული ხარკი მთლიანად ვახტანგს მისცა. სინდთა მეფე კი დიდი სიყვარულით დაემოყვრა ვახტანგს, პირველად იმისათვის, რომ როცა მის ხელში ჩავარდა, მან არ მოკლა და ცოცხალი მიიყვანა სპარსთა მეფესთან. შემდგომ კი იმისათვის, რომ მისი რჩევის შედეგად გათავისუფლდა ტყვეობისაგან. ამიტომ უძღვნა მას „ძღუენი მიუწვდომელი დიდძალი“. პეროზ შაჰმა და ვახტანგ მეფემ დატოვეს სინდეთი იქ შესვლიდან მეოთხე წელს, ისე რომ არ მოუოხრებიათ მისი ქალაქები და მივიდნენ მოსაზღვრე აბაშეთში. აბაშნი ცხოვრობდენ ისეთ ქვეყანაში, რომელიც შემოსაზღვრული იყო წყლითა და ლერწმით, სადაც ვერც ნავი და ვერც ოთხფეხი ვერ გაივლიდა. მაშინ წყალი გადაუკეტეს და ლერწმოვანი გადაუწვეს და ასე დაიპყრეს. სპარსთა მეფემ აბაშნი ორად გაყო, ნახევარი იქვე დატოვა, ხოლო ნახევარი თან წამოიყვანა (ათასი ოჯახი), და სხვადასხვა ადგილებზე ჩაასახლა. ესენი არიან ქურთები. შაჰმა მეფე ვახტანგს შესთავაზა ცოლად შეერთო მისი ნათესავი, მაგრამ მან უარი უთხრა: არა მაქვს უფლება ორი ცოლის ყოლისაო, რადგან ერთი ცოლი უკვე მყავს - კეისრის ასულიო. პეროზს ეწყინა, მაგრამ აღარაფერი თქვა. დიდი ომები და გორგასლის გარდაცვალება[რედაქტირება | წყაროს რედაქტირება] ვახტანგ გორგასალი დიდხანს ემზადებოდა სპარსეთთან გადამწყვეტი ომისთვის. მან 482 წელს სიკვდილით დასაჯა ქვემო ქართლის თავგასული პიტიახში ვარსქენი. ეს ფაქტობრივად სპარსეთთან ომის გამოცხადებას ნიშნავდა. პეროზ-შაჰმა დიდძალი ჯარი დასძრა საქართველოსკენ მიჰრან-შაბურის სარდლობით. მტკვრის ხეობა სპარსელებით აივსო. ვახტანგ მეფემ თავისი მცირერიცხოვანი ჯარები ქვემო ქართლის მთებში ჩაასაფრა. ვახტანგი ელოდა დახმარებას ბიზანტიიდან, ჰუნებიდან და სომხებიდან. სომხები კი მოვიდნენ, მაგრამ ბრძოლის წინა დღეს ქართველთა ბანაკი მიატოვეს და სპარსელებს ჩაბარდნენ. ხოლო ბიზანტიელები და ჰუნები საერთოდ არ გამოჩენილან. პირველივე შეტაკებაში ვახტანგი დამარცხდა წარჩინებულთა ღალატის გამო. მეფე სასწრაფოდ ეგრისში გადავიდა ჯარების შესაკრებად. სანამ ვახტანგი ძალებს აგროვებდა ეგრისში, სპარსეთის სარდალი უკან გაბრუნდა, რადგან პეროზი დაიღუპა ჰუნებთან ბრძოლაში და მისი გვამი ვერ იპოვეს. სასანიანთა სპარსეთში გამეფდა პეროზის ძმა, ბალაში (484-488). ამ დროისთვის ვახტანგ გორგასალმა აღიდგინა პირველობა წინა აზიაში. 488 წელს სპარსეთში არეულობა დაიწყო - ტახტიდან ჩამოაგდეს ბალაში და გაამეფეს პეროზის ვაჟი კავად I (488-531). ირანის არეულობა გამოიყენა ვახტანგმა იმით, რომ ახალი ქალაქის - თბილისის მშენებლობა დაიწყო. ახალმა შაჰმა, კავადმა მოსთხოვდა ქართველთა მეფეს ბიზანტიაზე ლაშქრობაში მონაწილეობის მიღება. ვახტანგმა უარი განაცხადა და ომისთვის მზადება დაიწყო. გორგასალმა ელენე დედოფალი შვილებითურთ უჯარმაში გააგზავნა. მცხეთა-არმაზი და მისი შემოგარენი სამ ერისთავს - დემეტრეს, ნერსესა და ბივრიტიანს ჩააბარა. 502 წელს სპარსეთის ურდო ისევ შემოესია ქართლს. უთვალავ მხედრობას თავად კავად შაჰი და უფლისწული ბარტამი მოუძღვოდნენ. მტერი შემოვიდა ივრის ხეობაში, რუსთავსა და სამგორში. ქართველთა ჯარი სპარსელებზე ხუთჯერ ნაკლები იყო. ბრძოლის წინ პეტრე კათალიკოსმა დალოცა მეფე ვახტანგი და მისი ჯარი. ვახტანგმა დილა სისხამზე იერიში ბრძანა. შეუკავებლად მიარღვევდა სამოცი წლის ქართველი მეფე შაჰის კარვისკენ. მიაღწია კიდეც, შევარდა შაჰის კარავში. გრიგალივით მოვარდნილი მთაკაცის ხილვით შეძრწუნებულმა კავადმა წამსვე ცხენი შეატრიალა და ბრძოლის ველიდან გა 008000 ქუსლა. გორგასალს შეერკინა უფლისწული ბარტამი. მზის ამოსვლიდან საღამომდე იბრძოდა ვახტანგი, რომელიც მოღალატე მონაყოფილმა იღლიაში დაჭრა. მხოლოდ უჯარმაში შეიტყვეს, რომ მეფე დაჭრილი იყო, როცა ძალაგამოცლილი უღონოდ დაეცა სარეცელზე. ამასობაში ბიზანტიის კეისარი ანასტასი მოადგა ქართლს დიდძალი ჯარით. შაჰმა სასწრაფოდ აჰყარა თავისი ჯარი და სამხრეთისკენ გაეშურა. კარნუ-ქალაქთან შეიბნენ სპარსელები და ბიზანტიელები ერთმანეთს. დიდი სისხლისღვრა უშედეგოდ დამთავრდა. ორივე გვირგვინოსანი თავს გამარჯვებულად თვლიდა, მაგრამ ორივე ხელცარიელი დაბრუნდა თავის სატახტოში. რეფორმები[რედაქტირება | წყაროს რედაქტირება] ვახტანგ გორგასალის მეფობის დროს უდიდესი მოვლენა იყო საქართველოს ეკლესიის მიერ ავტოკეფალიის მოპოვება. ამ ფაქტს წინ უძღოდა კონფლიქტი მეფესა და მთავარეპისკოპოს მიქაელს შორის. შუა აზიასა და ინდოეთის ლაშქრობებიდან დაბრუნებულ ვახტანგს მიქაელმა ქრისტიანობის უარყოფა დასწამა. მეფემ უარყო აბსურდული ბრალდება და თავის მხრივ მთავარეპისკოპოსი „ვერცხლისმოყვარეობაში“ დაადანაშაულა. მეფეს გადაწყვეტილი ჰქონდა გაეწმინდა ეკლესიები უღირსი და მეფის მოწინააღმდეგე პირებისაგან. მიქაელი ამის წინააღმდეგ გამოვიდა და სავარაუდოდ, კონფლიქტის მთავარი მიზეზიც სწორედ ეს იყო. ვახტანგი პირადად მივიდა მთავარეპისკოპოსთან კონფლიქტის მოსაგვარებლად, მაგრამ მთავარეპისკოპოსმა მას ფიზიკური შეურაცხყოფა მიაყენა. როდესაც მას მეფე კურთხევის მისაღებად მიუახლოვდა, მიქაელმა ფეხი მოუქნია და კბილებში სცა. ვახტანგს წინა კბილი ჩაემტვრა და სისხლი წარსდინდა. განრისხებული მეფის ბრძანებით მიქაელი კონსტანინოპოლის პატრიარქთან დასასჯელად გააგზავნეს, ხოლო საქართველოს ეკლესიის მეთაურად (კათალიკოსად) ბიზანტიის იმპერატორს პეტრეს კურთხევა სთხოვა. პეტრე და სამოელი იყვნენ გრიგოლ ნაზიანზელის ეკლესიაში მოღვაწე სასულიერო პირები, მღვდელი და დიაკონი, რომლებიც ვახტანგ მეფემ ბიზანტიის წინააღმდეგ ერთ-ერთი ლაშქრობის დროს ტყვედ აიყვანა, ხოლო შემდეგ და ძალიან მოიხიბლა მათი სიბრძნით. მალე ბიზანტიიდან ჩამოვიდა პეტრე კათალიკოსი, სამოელი და კიდევ სხვა 11 ეპისკოპოსი, რომელთაც ახლადშექმნილი საეპისკოპოსოები ჩააბარა (მანამდე არსებობდა მხოლოდ ქართლის მთავარეპისკოპოსის ჩინი და არ იყო ეპარქალური დაყოფა). კათალიკოსობის შემოღება მიჩნეულია საქართველოს ეკლესიის მიერ ავტოკეფალიის (დამოუკიდებლობის) მოპოვების ფაქტად, რამაც აამაღლა ქართული ეკლესიის როლი და ავტორიტეტი მსოფლიო საქრისტიანოს სარბიელზე. აღმშენებლობა გორგასლისა[რედაქტირება | წყაროს რედაქტირება] ვახტანგ მეფე დაკავებული იყო დიდი აღმშენებლობითი საქმიანობით. მან შექმნა საფორტიფიკაციო ნაგებობათა მთელი სისტემა, ააგო ციხე-ქალაქები - თავისი ახალი რეზიდენცია უჯარმა, ასევე, ბოჭორმა, ხორნაბუჯი და ჭერემი, რაც ქვეყნის აღმოსავლეთიდან დაცვას ემსახურებოდა. მან ბიზანტიელთაგან მიტაცებულ და შემდგომში უკანდაბრუნებულ კლარჯეთის ტერიტორიაზე შექმნა საერისთავო და ააგო არტანუჯის ციხე. მისი მითითებით შეაკეთეს შორაპნისა და დიმნის ციხეები. ვახტანგის ბრძანებით აშენდა საეპისკოპოსო ეკლესიები: ნიქოზს, ნინოწმინდას, ჭერემსა და ჩელეთს. ასევე, მან წამოიწყო მცხეთაში, წმინდა ნინოსა და მირიან მეფის დროინდელი ძველი ხის ეკლესიის ადგილას ქვის დიდი ტაძრის, სვეტიცხოვლის მშენებლობა. თბილისი და ვახტანგ გორგასალი[რედაქტირება | წყაროს რედაქტირება] თბილისის მშენებლობა და გადედაქალაქება ასევე, დაკავშირებულია ვახტანგ გორგასალის სახელთან. ლეგენდის თანახმად, თბილისის ტერიტორია ტყით ყოფილა დაფარული. ქართველ მეფეს ერთ-ერთი ვერსიის შესაბამისად, ნადირობის დროს შველი დაუჭრია. შველი ცხელ წყაროში განბანილა და განკურნებული გაქცევია მონადირეებს. სხვა ვერსიით, მეფის მიმინო თავს დასხმია ხოხობს, ბრძოლის დროს ცხელ წყალში ჩავარდნილან და ორივე დაფუფქულან. ვახტანგს მსგავსი ცხელი წყლები მანამდე სპარსეთში ყოფნისას უნახავს და კარგად სცოდნია მისი სამკურნალო თვისებების შესახებ. სწორედ ცხელი წყლის სამკურნალო თვისებებისა და ადგილის ხელსაყრელი მდებარეობის გამო, მეფეს ტყე გაუკაფავს და ქალაქი გაუშენებია. სახელწოდება „თბილისი“ („ტფილისი“) ქალაქს აქ არსებული „თბილი“ (ძვ. ქართულად „ტფილი“) წყაროების გამო უწოდეს. ვახტანგმა „ტფილისი“ სამ ნაწილად დაჰყო, პირველი კალა ანუ კალოუბანი, მდებარეობდა ქალაქის ბჭის ჩრდილო-დასავლეთით მიდამოებში. მეორე ნაწილი - „ტფილისი“, ტერიტორია, სადაც თბილი გოგირდოვანი წყაროები ამოდიოდა; მესამე - ისანი, დღესდღეობით ავლაბარი, მტკვრის მარცხენა სანაპირო. ვახტანგ მეფეს „ტფილისი“, პატარა იერუსალიმად ჰქონდა ჩაფიქრებული. ამიტომაც გვაქვს აქ უძველესი, იმ სახელის მქონე ეკლესიები, რომლებიც იერუსალიმში იყო: თაბორის, ფერისცვალების, ღმრთისმშობლის, და ბეთლემისა მეფე თავად ვერ მოესწრო ქალაქის მშენებლობის დასრულებას. მოგვიანებით, დაჩი I-მა უჯარმელმა (VI ს-ის დამდეგი) დაამთავრა ქალაქის ზღუდე-გალავნის აგება, ქალაქის საზღვრები განავრცო და მამის ანდერძის თანახმად, სატახტო ქალაქი მცხეთიდან თბილისში გადმოიტანა, ხოლო უძველესი დროიდან ქართველთა დედაქალაქი მცხეთა საეკლესიო ქალაქად, ცენტრად გამოცხადდა. შემდგომში თბილი წყლების უბანში გოგირდის აბანოები გაშენდა. დღეისათვის, აღნიშნული ადგილი თბილისის ისტორიული უბანი - აბანოთუბანია. სიკვდილის შემდგომ[რედაქტირება | წყაროს რედაქტირება] ვახტანგმა სიკვდილის წინ ახალ ხელმწიფედ გამოაცხადა დაჩი და დაუტოვა ქართველ ერს ანდერძი: - ეძიებდით სიკვდილს ქრისტესთვის. ერისათვის ვახტანგის გარდაცვალება იყო სასჯელის დღე. უბრალო ხალხიცა და წარჩინებულებიც თავში იცემდნენ და ნაცარს იყრიდნენ. ხმამაღალი ტირილისა და გოდებისაგან ქვეყანა იძვროდა. მორწმუნე ერი შენატროდა მეფეს, რადგანაც ქრისტესათვის მოიკლა. „გარდიცვალა მჴნე და მოწამეობისა ღირსი ვახტანგ გორგასალი „უჯარმაში, დაკრძალეს მცხეთას, საკათალიკოსო ეკლესიაში, სვეტთან, „რომელშიც არის ღმრთივაღმართული სვეტისაგან დაპყრობით“ - წერს მემატიანე. ვახტანგ გორგასალი ყოფილა მეტად ჭკვიანი, წინდახედული, გამჭრიახი პოლიტიკოსი, სახელმწიფო მოღვაწე და გულადი მეომარი და მხედართმთავარი. საარაკო გმირობით იბრძოდა ყოველთვის. იგი იყო ყველგან, სადაც მისჭირდებოდა ქართულ ლაშქარს. სადაც უფრო მძლავრობდნენ სპარსელები იქ გაიელვებდა და სპარსელები ზარგანხდილად ატეხდნენ ღრიალს და აფრთხილებდნენ ერთმანეთს: „დურ აზ გორგასარ“ („ერიდეთ თავსა მგლისასა!“). მეფის მუზარადზე ერთ მხარეს მგლის თავი იყო გამოსახული და მეორე მხარეს ლომის. ასე გაჩნდა წოდება „გორგასალი“. გორგასალზე ცალკე საისტორიო თხზულებაც კი დაიწერა, რომლის ავტორად ითვლება XI ს-ის ქართველი ისტორიკოსი ჯუანშერ ჯუანშერიანი. „ქართლის ცხოვრების“ ერთ-ერთი მინაწერის თანახმად, მას მიეკუთვნება ამ კრებულში შესული V-VIII საუკუნეების ამსახველი თხზულება ვახტანგ გორგსალის მეფობიდან არჩილის მეფობის ჩათვლით. ისტორიკოსი უდიდესი ქება-დიდებით ამკობს სახელოვან მეფეს. ჯუანშერი თავის თხზულების შედგენისას, როგორც ჩანს იყენებდა ძველ წყაროებსაც და შესაძლოა ვახტანგ გორგასლის თანამედროვესაც. არსენ კათალიკოსის (1218-1227) სიტყვით მეფე ვახტანგი ძალიან მაღალი ტანის კაცი ყოფილა. მეფის სამხედრო იარაღი და სამოსელი თურმე არსენის დროსაც კი ინახებოდა. იგი ამბობს: ვახტანგ მეფე იყო „ჰასაკითა უმეტეს ყოველთა კაცთა, რამეთუ ათორმეტი ბრჭალი კაცისა იყო სიმაღლე მისი (2.40 მ) და აწცა რომე არა აბჯარი და სამოსელი მისი, მისგან უფროს საცნაურ არს“ მეფის გოლიათური სიმაღლეო. იმავე ავტორის მოწმობით, ვახტანგ გორგასალი დასაფლავებული ყოფილა მისგანვე აგებულ მცხეთის დიდებულ სიონში, თვით ეკლესიაში, წინაშე სუეტსა ცხოველსა და მისსა ზედა საფლავსა წერილ არს ხატი მისი სწორი ჰასაკისა მისისა“-ო. ე.ი, საფლავის ქვაზე მისი გამოსახულება ყოფილა გამოყვანილი იმავ ზომისა, რა ზომისაც დიდებული გვირგვინოსანი ყოფილა, - ეს ალბათ მისი საფლავის ქვის ძეგლი იქნებოდა. საუკუნეთა მანძილზე ქართველნი და მათი მტერ-მოყვარენი გაოცებულნი შესცქეროდნენ იქვე, სვეტიცხოველში გამოფენილ უზარმაზარ სამოსელსა და საჭურველს, ხოლო ქართულ სახელმწიფოს დროშას საუკუნეთა მანძილზე „ვახტანგიანსა“ და „გორგასლიანსაც“ უწოდებდნენ. იხილეთ აგრეთვე[რედაქტირება 008000 a> | წყაროს რედაქტირება] ლიტერატურა[რედაქტირება | წყაროს რედაქტირება] - ჯანაშია ნ., ქართული საბჭოთა ენციკლოპედია, ტ. 4, თბ., 1979. — გვ. 336. - მუსხელიშვილი დ., ენციკლოპედია „საქართველო“, ტ. 2, თბ., 2012. - კაკაბაძე ს., ვახტანგ გორგასალი, თბ., 1959; - საქართველოს ისტორიის ნარკვევები, ტ. 2, თბ., 1973; - ჯავახიშვილი ივ., ქართველი ერის ისტორია, წგნ. 1, თბ., 1960; - ჯანაშია ს., საქართველო ადრინდელი ფეოდალიზაციის გზაზე, შრომები, ტ. 1, თბ., 1949. რესურსები ინტერნეტში[რედაქტირება | წყაროს რედაქტირება] - ვახტანგ I გორგასალი — საქართველოს ბიოგრაფიული ლექსიკონი - nplg.gov.ge § 3. ქართლი V ს. მეორე ნახევარში. ვახტანგ გორგასალი - ვახტანგ გორგასალი „საქართველოს ძეგლებზე“ - ვახტანგ გორგასალი სქოლიო[რედაქტირება | წყაროს რედაქტირება] - ↑ სარგის კაკაბაძე, ვახტანგ გორგასალი, თბილისი, 1959, გვ.4 - ↑ თარიღები პირობითია


1-ლი ივნისიდან სახმელეთო საზღვრები გაიხსნება ფოტო: არქივი სახმელეთო საზღვრები 1-ლი ივნისიდან გაიხსნება და საზღვრის კვეთა შესაძლებელი იქნება სრული ვაქცინაციის დამადასტურებელი დოკუმენტითა და PCR უარყოფითი ტესტის პასუხით, ან მხოლოდ ბოლო 72 საათში ჩატარებული PCR-ტესტის უარყოფითი პასუხით, - ამის შესახებ უწყებათაშორის საკოორდინაციო საბჭოსთან არსებული ოპერაციული შტაბის უფროსმა, გიორგი ღიბრაძემ, უწყებათაშორისი საკოორდინაციო საბჭოს სხდომის დასრულების შემდეგ, მთავრობის ადმინისტრაციაში გამართულ ბრიფინგზე განაცხადა. „ამ შემთხვევაში პირები, რომლებიც საქართველოში შემოვლენ, ვალდებული იქნებიან, მომდევნო 72 საათის განმავლობაში განმეორებით ჩაიტარონ PCR-ტესტი. ამასთან, არის რეკომენდაცია, რომ ყველა ვიზიტორს თან უნდა ჰქონდეს ჯანმრეთელობის დაზღვევა, რომელიც ფარავს კოვიდთან დაკავშირებულ ხარჯებსაც“, - განაცხადა ღიბრაძემ. ყველა სიახლე 04 მარტი 2022, 12:20 პოლიტიკა თამთა მეგრელიშვილი: „ნაციონალური მოძრაობა“ მილიონ-ნახევარ დოლარს იხდის უცხოელ ლობისტებთან, რათა საქართველოსთვის ევროკავშირის წევრობის კანდიდატის სტატუსის მიღება სანქციებსა და სხვა პრობლემატურ საკითხებზე გახდეს დამოკიდებული „ნაციონალური მოძრაობის“ ვიწრო პოლიტიკური ხედვა აზიანებს ქვეყანას. 2008 წლის ომამდე გაყიდული ომის შემდეგ დღეს საქართველოსთვის ევროკავშირის წევრობის კანდიდატის სტატუსის მიღება არ მიღების საკითხს ყიდიან, - ასე ეხმიანება საჯარო მმართველობის დოქტორი თამთა მეგრელიშვილი გავრცელებულ ინფორმაციას, რომ „ნაცმოძრაობამ ლობისტებისთვის 1,5 მლნ დოლარი გამოყო, რათა საქართველოსთვის სტატუსის მინიჭება „ქართული ოცნების“ პირობებში არ მოხდეს. 04 მარტი 2022, 12:18 პოლიტიკა ადამიანის უფლებათა დაცვისა და სამოქალაქო ინტეგრაციის კომიტეტმა ყოფილი პატიმრების დასაქმებასთან დაკავშირებით საკანონმდებლო წინადადებაზე იმსჯელა კომიტეტის თავმჯდომარის, მიხეილ სარჯველაძის განცხადებით, საკანონმდებლო წინადადებაში ერთმნიშვნელოვნად სწორი იდეაა ასახული. 04 მარტი 2022, 12:06 მსოფლიო მიხეილ პოდოლიაკი: დროა დასავლელმა პარტნიორებმა აიღონ პასუხისმგებლობა ომის დასრულებაზე „ამ ომის ლოგიკაა - სარაკეტო იერიშები და თავდასხმების მოწყობა სამოქალაქო ინფრასტრუქტურაზე, დიდ ქალაქებსა და მშვიდობიან მოსახლეობაზე. მხოლოდ დაკეტილი ცა შეაჩერებს ესკალაციას. დროა დასავლელმა პარტნიორებმა აიღონ პასუხისმგებლობა ომის დასრულებაზე“, წერს პოდოლიაკი. 04 მარტი 2022, 11:49 პოლიტიკა ზაალ ანჯაფარიძე: „ნაცმოძრაობა“ აგრძელებს სახელმწიფოს წინააღმდეგ მიმართულ ქმედებებს და ამაში დებს დიდძალ ფულს. ყველას გვახსოვს როგორ ძვრებოდნენ ტყავიდან, ოღონდაც საქართველოს უვიზო რეჟიმი არ მიეღო „ნაცმოძრაობა“ აგრძელებს სახელმწიფოს წინააღმდეგ მიმართულ ქმედებებს და ამაში დებს დიდძალ ფულს. ყველას გვახსოვს, როგორ ძვრებოდნენ ტყავიდან, ოღონდაც საქართველოს უვიზო რეჟიმი არ მიეღო - წერს ექსპერტი ზაალ ანჯაფარიძე სოციალურ ქსელში. 04 მარტი 2022, 11:40 პოლიტიკა ირაკლი ანთაძე: ბრძოლა გაგრძელდება და ყველა ჩვენი თანამოქალაქე აუცილებლად დაუბრუნდება საკუთარ ოჯახს მთავარი პრიორიტეტი გახლავთ რა თქმა უნდა უკანონო პატიმრობაში მყოფი ჩვენი მოქალაქეების საკითხი, - განაცხადა სუსის ანალიტიკური დეპარტამენტის უფროსის მოადგილე ირაკლი ანთაძემ ინციდენტების პრევენციისა და მათზე რეაგირების მექანიზმის მორიგი შეხვედრის დაწყებამდე. 04 მარტი 2022, 11:38 პოლიტიკა დავით ზალკალიანი: მას შემდეგ, რაც ელჩი გაიწვიეს მქონდა კომუნიკაცია ჩემ უკრაინელ კოლეგასთან, განვიხილეთ ეს საკითხი და ძალიან მკაფიოდ დავაფიქსირე ჩემი გაკვირვება მას შემდეგ, რაც ელჩი გაიწვიეს მქონდა კომუნიკაცია ჩემ უკრაინელ კოლეგასთან, განვიხილეთ ეს საკითხი და ძალიან მკაფიოდ დავაფიქსირე ჩემი გაკვირვება, იმ ფონზე, რა მხარდაჭერაც საქართველომ აღმოუჩინა უკრაინას, - ამის შესახებ ვიცე-პრემიერმა, საქართველოს საგარეო საქმეთა მინისტრმა, დავით ზალკალიანმა განაცხადა. 04 მარტი 2022, 11:33 მსოფლიო ბორის ჯონსონი ზაპოროჟიეს ატომურ ელექტროსადგურზე თავდასხმის გამო, გაეროს უშიშროების საბჭოს საგანგებო სხდომის მოწვევას მოითხოვს „პრემიერ-მინისტრმა განაცხადა, რომ პრეზიდენტ პუტინის უგუნურმა ქმედებებმა შეიძლება ახლა პირდაპირი საფრთხე შეუქმნას მთელი ევროპის უსაფრთხოებას. მან თქვა, რომ ყველაფერს გააკეთებს იმისთვის, რომ სიტუაცია კიდევ უფრო არ დამძიმდეს“, - აღნიშნულია განცხადებაში. 04 მარტი 2022, 11:04 მსოფლიო The Times: გასული კვირის განმავლობაში ვოლოდიმირ ზელენსკის მოკვლა სამჯერ სცადეს ბოლო ერთი კვირის განმავლობაში ვოლოდიმირ ზელენსკიზე თავდასხმა სულ მცირე სამჯერ ჩაიშალა. ამის შესახებ ბრიტანული გაზეთი The Times-ი წერს. ჟურნალისტების ინფორმაციით, უკრაინის პრეზიდენტის ლიკვიდაციისთვის გაგზავნეს ორი სხვადახვა ჯგუფი - დაქირავებულები მებრძოლები პროკრემლისტური დაჯგუფება „ვაგნერიდან“ და ასევე ჩეჩნეთის სპეცრაზმიდან. 04 მარტი 2022, 11:01 პოლიტიკა დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტოს სტრატეგიული განვითარების გეგმას დიპლომატიური კორპუსისა და არასამთავრობო სექტორის წარმომადგენლები გაეცნენ დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტოს სტრატეგიული განვითარების გეგმას დიპლომატიური კორპუსისა და არასამთავრობო სექტორის წარმომადგენლები გაეცნენ, - ამის შესახებ ინფორმაციას დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტო ავრცელებს. 04 მარტი 2022, 10:48 COVID19 ბოლო 24 საათში საქართველოში 32 კოვიდინფიცირებული გარდაიცვალა Stopcov-ზე გამოქვეყნებული მონაცემების თანახმად, ბოლო 24 საათის განმავლობაში საქართველოში კიდევ 32 კოვიდინფიცირებული გარდაიცვალა. 04 მარტი 2022, 10:47 COVID19 საქართველოში კოვიდინფიცირების 1 365 ახალი შემთხვევა გამოვლინდა Stopcov-ზე გამოქვეყნებული მონაცემების თანახმად, ბოლო 24 საათის განმავლობაში საქართველოში კორონავირუსის კიდევ 1 365 ახალი შემთხვევა გამოვლინდა, 9 790 კოვიდინფიცირებული კი გამოჯანმრთელდა. 04 მარტი 2022, 10:43 პოლიტიკა ვახტანგ მახარობლიშვილი: განწყობა ევროკავშირის წევრ სახელმწიფოებში არის პოზიტიური იმ კონტექსტში, რომ აუცილებელია ასოცირებული ქვეყნების მიმართ ევროკავშირმა უფრო მეტი ინტერესი გამოხატოს ყველამ ძალიან კარგად ვიცით, რომ მთელი ყურადღება და რესურსი მიმართულია უკრაინისკენ, თუმცა ამავდროულად მაქსიმალური ძალისხმევა უნდა გავწიოთ ინტეგრაციის პროცესში არ ჩამოვრჩეთ, - ამის შესახებ ევროკავშირში საქართველოს ელჩმა, ვახტანგ მახარობლიშვილმა „ქრონიკას“ განუცხადა. 04 მარტი 2022, 10:26 პოლიტიკა ვახტანგ მახარობლიშვილი: ჩვენი კანდიდატურის წარდგენით ევროკავშირთან ურთიერთობა და ევროკავშირში ინტეგრაცია ახალ ეტაპზე გადადის ძალიან რთული და მძიმე პერიოდია, მაგრამ 3 მარტი მართლაც ისტორიული დღეა. ემოციებით დატვირთული დღეა საქართველოს ყველა მოქალაქისთვის. საქართველოს ევროკავშირში გაწევრიანება ჩვენი უმთავრესი პრიორიტეტია. ამ გზაზე საქართველომ არაერთი მნიშვნელოვანი ნაბიჯი გადადგა, თუმცა ჩვენი კანდიდატურის წარდგენით ევროკავშირთან ურთიერთობა და ევროკავშირში ინტეგრაცია ახალ ეტაპზე გადადის. მინდა ყველას მივულოცო ეს მნიშვნელოვანი გადაწყვეტილება და ეს მნიშვნელოვანი დღე“, - ამის შესახებ ევროკავშირში საქართველოს ელჩმა, ვახტანგ მახარობლიშვილმა „ქრონიკას“ განუცხადა. 04 მარტი 2022, 10:17 საზოგადოება დღეიდან ბელიაშვილის N5-ში უკრაინელების დასახმარებლად ჰუმანიტარული ტვირთი შეგროვდება აქციაში მონაწილეობა შეუძლია ყველას. გარდა ამისა, თბილისის მერია მზადაა უკრაინელი ლტოლვილები შეიფაროს. საქართველოს მხარდაჭერისთვის მადლობას უხდის უკრაინის ელჩის მოვალეობის შემსრულებელი. 04 მარტი 2022, 10:03 პოლიტიკა დღეს ბიუროს სხდომაზე გაირკვევა, როდის მოისმენენ პრეზიდენტის წლიურ ანგარიშს სალომე ზურაბიშვილი მზად არის დეპუტატების წინაშე მოხსენებით, 5 მარტს წარდგეს და შესაბამისი მიმართვაც გააკეთა. თუმცა, როგორც მმართველ გუნდში განმარტავენ, ვინაიდან შაბათი არა სასესიო დღეა, დღეს ბიუროს სხდომაზე გადაწყდება როდის მოისმენენ პრეზიდენტისგან წლიურ ანგარიშს. 04 მარტი 2022, 09:50 რეგიონი დღეს ერგნეთში, ინციდენტების პრევენციისა და მათზე რეაგირების მექანიზმის 105-ე შეხვედრა გაიმართება ცხინვალის ციხეში ამ დრომდე ექვსი მოქალაქე რჩება. სამუშაო ჯგუფის წევრები უკანონო ბორდერიზაციის პროცესს და სამხედრო წვრთნებს კიდევ ერთხელ გააპროტესტებენ და მიმდინარე მოვლენების კონტექსტში საოკუპაციო ხაზზე არსებულ ვითარებასაც განიხილავენ. 04 მარტი 2022, 09:43 პოლიტიკა სალომე ზურაბიშვილი: პუტინი ანადგურებს მთელს ქვეყანას, ეს მასობრივი განადგურების ომია სალომე ზურაბიშვილს არ სჯერა, რომ რუსეთის პრეზიდენტი ვლადიმერ პუტინი მხოლოდ უკრაინის ცალკეული რეგიონების აღებას ისახავს მიზნად. 04 მარტი 2022, 09:20 საზოგადოება პირველკლასელთა რეგისტრაცია იწყება I ეტაპზე დასარეგისტრირებელი ბავშვების მშობლებმა განცხადებით უნდა მიმართონ სასურველ საჯარო სკოლას. სკოლის ადმინისტრაცია ბავშვს განათლების მართვის საინფორმაციო სისტემაში (EMIS) დაარეგისტრირებს. 04 მარტი 2022, 09:11 მსოფლიო ატომური ენერგიის მსოფლიო სააგენტო: ზაპოროჟიეს ელექტროსადგურზე რადიაციის მაჩვენებლებში ცვლილებები არ შეინიშნება ატომური ენერგიის საერთაშორისო სააგენტომ, ზაპოროჟიესთან ქალაქ ენერგოდარში, ატომურ ელექტრო სადგიურზე ხანძრის გაჩენის ფაქტის გამო შეშფოთება გამოთქვა და მხარეებს ცეცხლის დაუყოვნებლივ შეწყვეტისა და სადგურთან ახლოს საბრძოლო მოქმედებებისგან თავის შეკავებისკენ მოუწოდა. 04 მარტი 2022, 08:44 მსოფლიო ფარავნის უღელტეხილზე ავტოტრანსპორტის გადაადგილება აკრძალულია საქართველოს რეგიონული განვითარებისა და ინფრასტრუქტურის სამინისტროს საავტომობილო გზების დეპარტამენტის ინფორმაციით, რთული მეტეოროლოგიური პირობების (ქარბუქი, ნამქერები, შეზღუდული ხილვადობა) გამო, შიდასახელმწიფოებრივი მნიშვნელობის კოდა–ფარცხისი–მანგლისი–წალკა-ნინოწმინდის საავტომობილო გზის კმ94-კმ110 (ფარავანის უღელტეხილი) მონაკვეთზე აკრძალულია ყველა სახის ავტოტრანსპორტის მოძრაობა.


Batumelebi | სუბსიდიები გაიცა... ჩაის ფაბრიკები კი ჯართად იჭრება სუბსიდიები გაიცა... ჩაის ფაბრიკები კი ჯართად იჭრება – Batumelebi სუბსიდიები გაიცა... ჩაის ფაბრიკები კი ჯართად იჭრება საქართველოში ჩაის კულტურის რეაბილიტაციის თაობაზე სპეციალური სახელმწიფო პროგრამა შეიქმნა. გასულ წელს საქართველოს პრეზიდენტმა მეჩაიეობის განვითარებისთვის 3 მილიონი ლარის სუბსიდია გამოყო, რომელიც საქართველოში მოქმედ სხვადასხვა ფირმას გადაეცა. „ქართული ჩაის მოყვანის, გადამუშავებისა და ექსპორტის ხელშეწყობის სუბვენციის პროგრამის“ ფარგლებში გამოცხადებულ კონკურსში, შარშან, ავტონომიური რესპუბლიკიდან ხუთმა ფირმამ გაიმარჯვა. აჭარის არ სოფლის მეურნეობის მინისტრის მოადგილე თემურ ხალვაში გასულ წელს გვარწმუნებდა, რომ ცენტრი სუბსიდიებს რეგიონსაც აძლევს და ამიერიდან აჭარაში მეჩაიეობას ნათელი მომავალი ექნება. შარშან, სახელმწიფო პროგრამიდან გამომდინარე ხელვაჩაურის რაიონში მხოლოდ ერთი, გონიოს ჩაის ფაბრიკა მუშაობდა. მას უნდა გადაემუშავებინა რაიონში მოწეული ნედლეული. ხელისუფლება ვარაუდობდა, რომ წელს სახელმწიფო სუბსიდიები კიდევ უფრო გაიზრდებოდა და ჩაის წარმოებაც ძველებურ მნიშვნელობას დაიბრუნებდა. მაშინ, როდესაც გონიოს ჩაის ფაბრიკა სახელმწიფო პროგრამას ახორციელებდა, ჩაის ფაბრიკის ნახევარს ქონების მართვის სამმართველოს, სოფლის მეურნეობის სამინისტროსა და ხელვაჩაურის რაიონის გამგეობის ნებართვით ლიკვიდაცია გაუკეთდა, დანადგარები დაიჭრა და ჯართში ჩაბარდა. გონიოს საკრებულოს მცხოვრების, სოფელ ახალსოფლის მკვიდრის დავით ზოიძის განცხადებით „აქ, ერთ შენობაში ორი ჩაის ფაბრიკა იყო. ერთი 1968 წელს აშენდა, რასაც 20 წლის შემდეგ ახალი საამქრო დაემატა. სწორედ ეს ახალი ჩაის ფაბრიკა ჩააბარეს ჯართში. მან სრული დატვირთვით ერთი თუ ორი წელი იმუშავა. ასეთი ფაბრიკის ღირებულება მუშა მდგომარეობაში სულ ცოტა ნახევარ მილიონ დოლარს მაინც აღემატება. ჩაის ფაბრიკის დაჭრა და ჯართში ჩაბარება რომ დაიწყეს, გვითხრეს, ამ ფულით სხვას გავარემონტებთო. 60 კილოგრამიან მოტორს რომ დაჭრი, რა ფული უნდა გაგიკეთოს, უკეთესი რომ იყიდო?!“ – კითხულობს ზოიძე. გონიოს ჩაის ფაბრიკის დირექტორის, ნიაზ ფუტკარაძის განცხადებით, ჩაის ფაბრიკის ეს ნაწილი ამორტიზებულ შენობაში იყო განთავსებული, წყალი ჩამოდიოდა და გამოუსადეგარი ნაწილის ჯართში ჩაბარებაც ამის გამო მომხდარა. ნიაზ ფუტკარაძემ „გაზეთ ბათუმელებთან“ საუბარში განაცხადა, რომ „გონიოს ჩაის ფაბრიკა ერთადერთია ხელვაჩაურის რაიონში, რომელიც მუშა მდგომარეობაშია. სწორედ ფაბრიკის შენარჩუნების მიზნით მოხდა მისი ნაწილის ჯართში ჩაბარება, რადგან მას ისედაც ვერ ვიყენებდით“. გონიოს საკრებულოს მცხოვრებლების თქმით, ჩაის ფაბრიკას მოსახლეობისა და ფაბრიკის მუშა მოსამსახურეების მიმართ ფინანსური დავალიანებაც ჰქონია, თუმცა ჯართიდან შემოსული თანხები მათ არ მოხმარებიათ. „ქონება, რომელიც ადრე კოლმეურნეობის, ანუ აქ მცხოვრებთა საკუთრება იყო, გარკვეულმა პირებმა მიისაკუთრეს. როცა ფაბრიკა დაჭრეს, რაიონის გამგეობიდანაც იყო ხალხი ჩამოსული, საღამოს დასხდნენ და პურის ჭამა დაიწყეს, ალბათ ფულის აღებას აღნიშნავდნენ და ბანკეტი გამართეს. ხალხი დაშინებულია და ხმას ვერ იღებს, რადგან მათ ნავარჯიშები ბიჭები ჰყავთ...“ – აცხადებს ზოიძე. ჩაის ფაბრიკის დემონტაჟით უკმაყოფილო ზოიძე ამგვარ განუკითხაობაში ხელისუფლებას ადანაშაულებს. „ადრე საკმაოდ წარმატებული ბიზნესი მქონდა და ჩაის ექსპორტსაც ვეწეოდი, მაგრამ ჩაის ბიზნესი აჭარის ხელისუფლებამ სპეციალუარდ მოსპო. მე მქონდა 70 ტონა ჩაი შესყიდული. ხელშეკრულება გავაფორმე რუსეთის ერთ-ერთ ფირმასთან. როცა ჩვენს საბაჟოზე საბუთები წარვადგინე, კგბ-მ ფირმის ვინაობა გაიგო, იქ ადგილზე კრიმინალები მიაგზავნეს და ჩატანილი საქონლის მიღებაზე უარი ათქმევინეს. ჩაი სხვა ქალაქში გადავიტანე, კრიმინალების კუდი იქაც გამყვა. საბოლოოდ იძულებული გავხდი ეს საქონელი საწყობებში დამეყარა და წამოვსულიყავი. ასე დაემართა ძალიან ბევრ აქაურ ბიზნესმენს. რამდენიმე წლის წინ ასლან აბაშიძემ ჩაის გაჩეხვისა და თხილის გაშენების პროექტი შეიმუშავა. ამის შემდეგ არც ერთი ჩაის ფაბრიკა აღარ დარჩა“. გონიოს ჩაის ფაბრიკის ჯართში ჩაბარების შესახებ აჭარის სოფლის მეურნეობის მინისტრის პირველმა მოადგილემ, თემურ ხალვაშმა „ბათუმელებისგან“ შეიტყო. ერთდღიანი პაუზის შემდეგ კი ასეთი ინფორმაცია მოგვაწოდა, რომ ხელვაჩაურის რაიონის ქონების მართვის სამმართველოსთვის ფაბრიკის ჯართში ჩაბარებაზე თანხმობაც მას მიუცია და სოფლის მეურნეობის სამინისტროც ჩაუყენებია საქმის კურსში. თუ რა სარგებლობა მიიღო ხელვაჩაურში მეჩაიეობის თავისი ფაბრიკის ჯართში ჩაბარებით, უცნობია. ← რა კავშირშია ქარხნის დემონტაჟთან გაზმშენი და ნავთობტერმინალი რატომ ინახება აჭარის ოქროს ფონდი კერძო ბანკში? →


“ნაციონალურ მოძრაობაში” განვითარებულ მოვლენებსა და გიგი უგულავას ციხიდან გამოსვლას ბიძინა ივანიშვილის მიერ მართულ პროცესებს უწოდებს “დემოკრატიული მოძრაობის” ლიდერი ნინო ბურჯანაძე: “ნაცვლად იმისა, რომ 2012 წელს “ნაციონალური მოძრაობა”, როგორც პოლიტიკური ორგანიზაცია, გაექრო არენიდან და დაეყენებინა მათი პასუხისმგებლობის საკითხი, რასაც მოსახლეობას ჰპირდებოდა, ივანიშვილმა “ნაციონალური მოძრაობა” შეინარჩუნა ყველა არჩევნებზე. ივანიშვილმა თავისი მზაკვრული გეგმით, პოლიტიკური პროცესები მძიმე ჩიხში შეიყვანა და რაც “ნაციონალურ მოძრაობაში” ხდება, თავიდან ბოლომდე ივანიშვილის მართული პროცესია. ბოკერია-ივანიშვილის გარიგებაზე ჯერ კიდევ არჩევნებამდე ვლაპარაკობდი, მანამდე, სანამ უგულავა ციხიდან გამოვიდოდა. დღეს ივანიშვილი ცდილობს, სატელიტი ოპოზიცია შეიქმნას “ნაცმოძრაობის” ამ ნაწილის სახით. ის, ასევე, შეეცდება სხვა ოპოზიციური პარტიის გადაჯგუფებასაც, იმისთვის, რომ მმართველი ოპოზიცია ჰყავდეს, მან ჯიბეში ჩაიდო მთელი საქართველო... და მაინც, საინტერესოა, რატომ გადარჩა ნინო ბურჯანაძის და შალვა ნათელაშვილის პარტიები? და ვიდრე ეს პარტია არსებობს, საინტერესოა, მათი ლიდერები როგორ აფასებენ მიმდინარე პროცესებს. “ალია” გთავაზობთ ინტერვიუს “დემოკრატიული მოძრაობა _ ერთიანი საქართველოს” ერთ-ერთი ლიდერთან, გიგლა ბარამიძესთან. - ჯერ კიდევ ცოცხლობთ... თქვენი აზრით, რატომ ვერ მოხერხდა ამ პარტიის დანგრევა? - არჩევნებით არ იწყება და არ მთავრდება ყველაფერი, ჩვენ ვართ ფორმაში, სხვა პარტიებისგან განსხვავებით ჩვენგან პარტიის წევრები არსად არ გაქცეულან, პირიქით, ხალხი გვემატება, ჩვენ სერიოზული პოლიტიკური ბრძოლის გაჩაღებას ვაპირებთ. “ქართულმა ოცნებამ” “ნაციონალური მოძრაობის” გაცოცხლება კოჰაბიტაციით დაიწყო. ვინ წარმოიდგენდა, რომ 2017 წლის 20 იანვარს ჩვენ ვნახავდით “ნაცმოძრაობის” ყრილობას სპორტის სასახლეში. უპირველეს ყოვლისა, ეს უნდა მივულოცოთ “ქართულ ოცნებას” იმიტომ, რომ ამ ოთხი წლის მანძილზე მათ ყველაფერი გააკეთეს, რომ თავით ფეხებამდე პოლიტიკურ სამარეში ჩასული “ნაციონალური მოძრაობა” არა თუ გააცოცხლეს, გაათეთრეს კიდეც, სხვადასხვა ფრთა გამა შეუქმნეს, აქამდე თუ ერთი ტელევიზიის საშუალებით მოსახლეობას ტვინს უბურღავდა “ნაცმოძრაობა”, ახლა, ყველა არხზე ისინი არიან. ერთმა ფრთამ “ევროპული საქართველო” დაირქვა, მეორემ _ “გირჩი”, მესამემ _ “ახალი საქართველო”. ამ ყველაფერში წვლილი მიუძღვის “ქართულ ოცნებას” და სირცხვილი მათ, რომ ამ დონემდე მიიყვანეს ყველაფერი. არადა, `ნაციონალურ მოძრაობაზე~ დროის დაკარგვაც კი არ ღირს, მაგრამ მეცოდება საქართველოს მოსახლეობა, რასაც ისინი უყურებენ. ნაცვლად იმისა, რომ ”ქართულ ოცნებას” გამოეძიებინა “ნაცმოძრაობის” მიერ ჩადენილი დანაშაულები და კანონის სრული სიმკაცრით დაესაჯა ისინი, მეორე სუნთქვა გაუხსნეს. ამ ორი ძალის ჭიდილში თუ ვინმე ფიქრობს, რომ ქართველი ხალხი სხვა პოლიტიკური ძალისკენ არ გაიხედავს, ძალიან ცდება. “ნაციონალური მოძრაობის” არსებობა _ ეს არის შეთქმულება ქვეყნის წინააღმდეგ. - “ოცნების” ხელისუფლებამ აღადგინა “ნაციონალური მოძრაობის” სამართლიანობა, ნაცვლად იმისა, რომ გიგი უგულავა კანონის სრული ძალით დასჯილიყო, ორი წლის თავზე გაათავისუფლეს. არ ფიქრობთ, რომ ეს ძალიან ცუდად შემოუბრუნდება ამ სცენარის ავტორს? - გიგი უგულავა გაათავისუფლეს მიხეილ სააკაშვილის საპირწონედ, ხალხს თვალებში ნაცარს აყრიან და ჯერჯერობით გასდით. ის, რომ არჩევნებში “ქართული ოცნება” “ნაცმოძრაობას” ხელს უწყობდა და ოპოზიციას ხმებს გვართმევდა, ხომ ფაქტია. ამას თავი დავანებოთ, ამაზე მეტი ნაცრის შეყრა რაღა გინდათ, როცა ხელისუფლება არჩევნებამდე ერთს დაგვპირდა და მოსვლის შემდეგ დანაპირები გადათქვა. აგუგუნებულ საქართველოს გვპირდებოდნენ და მთავრობის დამტკიცების პროცესში ქვეყანა თავზე გვენგრეოდა, გაათმაგდა ფასები, გაღატაკდა მოსახლეობა, ლარის კურსის ინფლაციამ ადამიანები წელში გადატეხა. - ამ ყველაფერს ოპოზიცია რატომ არ აპროტესტებს, რატომ ხართ ჩუმად? - ძნელია, ასე უცბად შეეწინააღმდეგო მმართველ გუნდს, როდესაც ფინანსები არ გაქვს და როდესაც ყველა მხრიდან ასეთი ზეწოლა გაქვს. ჩვენ არ ვყრით ფარ-ხმალს და გაზაფხულისთვის სერიოზულ პოლიტიკურ აქციებს დავგეგმავთ. ქვეყანაში ძალიან მძიმე სოციალური ფონია, ხელისუფლება ჯერ კიდევ ვერ აცნობიერებს, როგორ უჭირთ ადამიანებს. თვითკრიტიკულებიც უნდა ვიყოთ და ისიც ვთქვათ, _ თქვე დალოცვილებო, “41” რომ შემოხაზეთ, ახლა პასუხიც მოსთხოვეთ, იმ დანაპირებიდან ვერც ერთი რომ ვერ შეგისრულათ. ხალხმა დაუშვა ეს პრეცედენტი და ხელისუფლებასაც გაუვიდა. წარმოიდგინეთ, რამდენი ხანია, ვაპროტესტებთ ამ დანამატებსა და პრემიებს და აღმოჩნდა, რომ 2016 წელს სახელმწიფო სიპ-ებმა და სააქციო საზოგადოებებმა 34 მილიონ 600 ათასი ლარი პრემია და დანამატი მიიღეს. ამიტომ მოსახლეობამ არჩევნების შემდეგ კი არ უნდა იკრას თავში ხელი, სანამ ხმას მისცემენ, უნდა დაფიქრდნენ, ვინ რისი გამკეთებელია. იმედია, საზოგადოება ადგილობრივ არჩევნებზე ასე აღარ მოიქცევა და საკუთარ არჩევანს მეტი პასუხისმგებლობით მოეკიდება. - თქვენი აზრით, გარდაუვალია სოციალური ამბოხი? - ამაში დარწმუნებული ვარ, იმდენად უნიათო, უმოქმედო, არაპროფესიონალი, უხერხემლო, მშიშარა და უპასუხისმგებლო ხელისუფლება გვყავს, რომელსაც თავისი აჩრდილისაც კი ეშინია. ესენი არაფრის გამკეთებლები არ არიან, ელემენტარული საკითხების გადამწყვეტი არ არიან და ესენი დაგვიბრუნებენ ტერიტორიებს და ესენი გამოგვიყვანენ კრიზისიდან?!. ერთმანეთთან თამაშში გაჰყავთ დრო, ძალიან მეცინება, ბოკერია-უგულავას ფრთამ “ევროპული საქართველო” რომ დაირქვა. ესენი ჰგვანან იმ მეძავს, რომელიც სხვას ეძახის მეძავს, რომ თავისი მეძავობა გადაფაროს, თავიანთი ბნელი წარსულის გადასაფარად გაიძახიან _ ევროპა ვართო, არადა, ხომ ყველამ ვიცით, რა სისხლში აქვთ გასვრილი ხელები. ახლა ფიქრობენ ერთმანეთში გადაინაწილონ თანამდებობები და ამ ოთხი წლის მანძილზე ჩაარიხინონ, მაგრამ მერწმუნეთ, არ გამოუვათ. საზოგადოების განვითარების კანონი ყველაფრის ერთ ქვაბში მოხარშვას არ სცნობს, სადღაც იხუვლებს. ამიტომ ვთავაზობთ რეალურ საარჩევნო და საკონსტიტუციო ცვლილებებს, მაგრამ ესმით? ცნობიერებით მდაბიო და პლებეები რომ არიან ხელისუფლებაში, მარტო იმაზე ფიქრობენ, რამდენი მოვხაპო, რამდენი ჩავიჯიბო, ჯერ ხომ არ გამოსულა ხალხი ქუჩაში და იქნებ მოვასწროთო. გეკითხებით, ყოფილ მთავარ პროკურორს ფარცხალაძეს, რა უნდა გარეთ, ნორმალური ქვეყანა რომ ვიყოთ, ის ციხეში უნდა იჯდეს. რა გაუმაძღრობა ეტაკათ ამ დალოცვილებს, მილიონ-ნახევრის ქონება შეიძინა ნაპროკურორალმა კაცმა, საიდან, როგორ? მეორედ მოსვლაა, თუ რა გჭირთ, თქვე კაი ხალხო!.. სადაა ანტიკორუფციული სამსახური, რატომ არ იქმნება? თავის დროზე ბიძინა ივანიშვილს შევთავაზე, რომ შეექმნა ანტიკორუფციული სააგენტო, მაგრამ არ გაითვალისწინა. - ბატონო გიგლა, იმ ტოტს ხომ არ მოჭრიან, რაზეც სხედან, ვის სჭირდება ანტიკორუფციული სააგენტო? - ეგეცაა, საქართველოში გაქანებული კორუფციაა. ერთ დღეში რომ ჩინოვნიკი მდიდრდება, გამაგებინეთ, ხალხო, საიდან, როგორ და რანაირად? ახლა ჩვენ რომ ქუჩაში გავიდეთ, ასი კაციდან 80 ამ ხელისუფლების მაგინებელია, ჩვენ ეს კი არ გვიხარია, ეს ქვეყნის განვითარებისთვის კარგი არ არის, მაგრამ ესენი ხომ საღ აზრს არ ითვალისწინებენ. ამათი ამოცანა მხოლოდ “ნაციონალების” გათეთრებაა. დაუკვირდით, რა ხდება, ბოკერიას ფრთა გამოდის და ამბობს, ჩვენ “ნაციონალები” აღარ ვართო და ამით იცილებენ თავიდან იმ ცხრაწლიანი სისხლიანი რეჟიმის დანაშაულებზე პასუხისმგებლობას. შეიკრიბნენ სპორტის სასახლეში “ნაციონალები” და ამბობენ, ჩვენ ვართ ახალი პოლიტიკური ძალა და ახალი ფურცლიდან ვიწყებთო. კი მაგრამ, ვინ უნდა აგოს პასუხი იმ დანაშაულებზე, რაც მათ ჩაიდინეს?!. რა გამოდის, თურმე ჩემი ბრალი ყოფილა, გახიზნული რომ ვიყავი. წარმოიდგინეთ, ამ ყველაფერს რომ ადამიანები უყურებენ, რა მდგომარეობაში იქნებიან. მე პირადად გაჩერებას არ ვაპირებ, ბოლომდე ვიბრძოლებ. იმის ნაცვლად, რომ გიგი უგულავას კანონის მთელი სიმკაცრით ეგო პასუხი, ციხიდან გამოუშვეს პოლიტიკური მიზნებისთვის, თითქოს ის დანაშაული ჩვენ ჩავიდინეთ. გამოიყვანონ ბოსლის მეძავი ციხიდან, ჩამოიყვანონ ადეიშვილი, მეგის ქარდავა და კეზერაშვილი, რომელიც გაამართლეს და დანიშნონ თანამდებობებზე. თურმე ხალხი ყოფილა დამნაშავე. ერთია, “ოცნების” უნიათობა და “გაზპრომთან” გაფორმებული ხელშეკრულება, რომელიც კრიტიკას ვერ უძლებს და მეორეა ის, ვინ ყვირის ყველაზე მეტს ამ საკითხზე. ყვირის ის სამარცხვინო “ნაციონალური მოძრაობა”, რომელმაც 2004 წლიდან 2012 წლამდე თუკი რამე იყო საქართველოში გასაყიდი, “გაზპრომს”, “რაოეესა” და რუსეთს მიჰყიდა. ეს პოლიტიკური ძალა იმ დონემდე მიიყვანა “ქართულმა ოცნებამ”, რომ აქეთ უქნევენ თითს, მაგრამ აწყობთ, ამათ უნდათ, პოლიტიკური სივრცე ერთმანეთით ამოავსონ და სხვა პოლიტიკური ძალისთვის ადგილი არ დატოვონ. ხალხს უკიდურესად უჭირს, 400 მილიონი სესხია მიკროსაფინანსო ბანკებიდან გამოტანილი, დაახლოებით 400 ათასი ადამიანია დაკაბალებული. წარმოგიდგენიათ, ეს რა ციფრია?!. ამათ ჰგონიათ, რომ ღარიბი და მშიერი ხალხის მართვა იოლია, აწყობთ, ასე მძიმე სოციალურ მდგომარეობაში ჰყავდეთ ხალხი, მაგრამ მათ არ იციან, როგორია მშიერი და გაბრაზებული ხალხის რეაქცია, ისეთი საპროტესტო ტალღა აგორდება, კაბინეტებიდან ვერ გაასწრებენ.


ფოკის მონასტრის სასწაულები - კარიბჭე -ფოკაში მამათა მონასტერი საცხოვრებელ ვაგონებში იყო განთავსებული. ზაფხულში სასმელი წყალი ფარავნის ტბის ნაპირზე გამოსული წყაროებიდან ვედროებით მოგვქონდა. ზამთარში ტბა დაახლოებით 1 მეტრი სისქის ყინულით იფარებოდა, ხოლო ნაპირები ივსებოდა თოვლის ნამქერით. იშვიათად თუ ვახერხებდით ამ ნამქერში დაახლოებით 10 მეტრიანი გვირაბის გათხრას და იქიდან წყაროს წყლის მოპოვებას. ეს ძალიან მძიმე სამუშაო იყო, ამიტომ გვერჩივნა 1 მეტრი სისქის ყინული ამოგვემტვრია და გადადუღებული ტბის წყალი გვეხმარა. წყლის გადადუღება აუცილებელი იყო, რადგან ტბაში გავრცელებული იყო სოლიტერის ჭია. ხშირად მინახავს, სოლიტერის ჭიისგან, მუცელგამსკდარი თევზები. ყინულის ამომტვრევა ხდებოდა ძალაყინის მეშვეობით. ეს ძალაყინი იმდენად დაღუნული იყო, რომ როდესაც ყინულს ვურტყამდით მკლავზე ტკივილს გვაყენებდა. ამიტომ ყინული სანამ სქელი იყო ძალაყინს მოქნევის შემდეგ ხელს არ ვუჭერდით, რათა არ გვტკენოდა. როდესაც ყინული დათხელდებოდა იძულებულები ვიყავით მისთვის ხელი მაგრად ჩაგვეჭიდა, რათა ტბაში არ ჩაგვარდნოდა. ასეთი შეცდომა მოუვიდა მორჩილ დავით კონჯარიას (მღვდელი დავით კონჯარია), ყინულის ამომტვრევისას, ძალაყინი ხელიდან გაუსხლტდა და ტბაში ჩაუვარდა. დაბრუნდა მონასტერში და გვაუწყა მომხდარის შესახებ. ჩვენ დავდექით რეალობის წინაშე, მონასტერი წყლის გარეშე რჩებოდა. ძალაყინის სათხოვნელად სასწარაფოდ სოფელში, დედათა მონასტერში წავედით. აღმოჩნდა, რომ მათ ძალაყინი ადგილობრივი მოსახლეობისგან ჰქონდათ ნათხოვარი. შევუდექით ტბის ფსკერიდან ძალაყინის ამოღებას. ნაპირიდან ყინულის ორმო დაშორებული იყო დაახლოებით 20-30 მეტრით, ხოლო სიღრმე წარმოადგენდა 2 ნახევარ მეტრს. თოხზე დავამაგრეთ გრძელი ტარი. ორმოსთან ვწვებოდით მუცლით, თოხის ტარს ემატებოდა ჩვენი მკლავის სიგრძე, რაც გვაძლევდა საშულებას მივწვდომოდით ფსკერს. მონასტრის თითქმის ყველა წევრს ჰქონდა სურვილი და საშუალება, როცა იღლებოდა ერთი, ენაცვლებოდა მეორე, მოესინჯა საკუთარი ძალები ძალაყინის ამოსაღებად. კარგად ისმოდა ხმები, თუ როგორ ხდებოდა ამ თოხის მოდება ძალაყინზე, რკინის ხახუნის ხმა და შემდგომ მისი ვარდნა ფსკერზე. მოხდა ისე, რომ ვერც ერთმა ვერ შევძელით ძალაყინის ამოღება. დავბრუნდით მონასტერში, მონასტრიდან ტბამდე მანძილი 200 მეტრია. მეორე დილისთვის გავამზადეთ ბარი, მას წავუმახვილეთ წვერი, დავაგეთ ტარი, მაგრამ აღმოჩნდა, რომ მის იმედად ყოფნა არ შეიძლებოდა. ყოველ დილით გვიწევდა დაახლოებით 20-30 სანტიმეტრი ყინულის ამომტვრევა, დილიდან დილამდე წყალი ამ სისქემდე ასწრებდა გაყინვას. ამიტომ ბარს ხშირად ეღუნებოდა და უტყდებოდა წვერი. ერთ მშვენიერ დილას მოხდა საოცრება, ერთ-ერთმა მორჩილმა იპოვა დაკარგული ძალაყინი. ის დილით წყლის მოსატანად წავიდა და ორმოში დაინახა შავი ლაქა. იფიქრა, რომ ეს მკვდარი თევზი იყო. შემოუმტვრია ფრთხილად ირგვლივ ყინული, რომ არ აეწეწკვა თევზი და დაებინძურებინა წყალი. როგორც კი გადაწყვიტა მისი ფრთხილად ამოღება, აღმოჩნდა, რომ ეს იყო დაკარგული ძალაყინი. ანუ, სამი მეტრის სიმაღლეზე, ყინულის ორმოში გვერდულად ამოდებული თავამოშვერილი რკინა, წყალზე ტივტივებდა. თქვენ, ალბათ ხვდებით, მონასტრის წევრთაგან ამდენი სამღვდელო პირი და მაღალი იერარქი თუ რატომ შეემატა ეკლესიას, ხოლო ერის კაცთაგან წარმატებული ბიზნესმენები და ღირსეული მრავალშვილიანი მამები. მათი სახელები და გვარები ჩამოვწერე, რომლებიც ასევე არიან ცოცხალი მოწმეები, ამ საოცარი სასწაულების (მამა სვიმონი, მღვდელ-მონაზონი მიქაელი (მეუფე მიქაელი გაბრიჭიძე თიანეთისა და ფშავის ეპისკოპოსი). მამა სვიმონი (აბრამიშვილი), რომელიც მოღვაწეობს სამების ლავრაში, მამა ანტონი (ოსიაშვილი), რომელიც ოდესაში მოღვაწეობს, მღვდელი დავითი (კონჯარია) მოღვაწეობს თბილისში, მაშინ ის შეუმოსავი მორჩილი იყო, დღეს იგი მღვდელია, იღუმენი გაბრიელი ქაჯაია (შეუმოსავი მორჩილი). ერის ადამიანები: გიორგი ნადარეიშვილი (ბიზნესმენი), ზაზა მირიანაშვილი, გიორგი მერებაშვილი, მიშა, ომარი ქელბაქიანი, ზურა, ალექსანდრე).


და ამ კომენტარის მერე, ეს რამეს მიხვდა და რამე გაიაზრა?


სან-ესტებანის ეროვნული პარკი სან-ესტებანის ეროვნული პარკი (ესპ. Parque Nacional San Esteban) — ეროვნული პარკი ვენესუელაში, კარაბობოს შტატში. მდებარეობს კარაბობოს ჩრდილოეთ-აღმოსავლეთ ნაწილში, სადაც ესაზღვრება ანრი-პიტიეს ეროვნულ პარკს (არაგუის შტატი). სან-ესტებანის ეროვნული პარკი შეიქმნა 1987 წელს. ფართობი 43.500 ჰა. პარკი ვრცელდება გუაკარის, ნაგუანაგუის, პუერტო-კაბელიოსა და სან-დიეგოს მუნიციპალიტეტების ტერიტორიებზე. პარკი პუერტო-კაბელიოში მოიცავს ციხე-დარბაზს. იგი იცავს აგრეთვე სხვა ისტორიულ ობიექტებს, რომელთა შორისაა: „ესპანელების გზა“ (გზა პუერტო-კაბელიოსა და ვალენსიას შორის, ასევე თაღოვანი ხიდი); სან-ესტებანის ქალაქი; ეროვნული გმირის ბარტოლომე სალომის სახლი; „ინდიელთა მარილიანი გზა“ (პატანემოსა და გუაკარას შორის); პარკი მოიცავს აგრეთვე პეტროგლიფებს, ტრონოკონეროს „ფერად ქვას“. ისტორიული ადგილები [რედაქტირება] - სოლანოს ციხე-დარბაზი - სან-ესტებანის სოფელი - ეროვნული გმირის ბარტოლომე სალომის სახლი - ძველი კოლონიური გზა ანუ ესპანელების გზა - მდინარე სან-ესტებანზე არსებული ხიდი - ინდიელთა მარილიანი გზა - ლას-ტრინჩერასის ცენტრი და თერმული აბაზანები - ვიგირიმის პეტროგლიფები


როგორ შეწყვიტა არსებობა საბჭოთა კავშირმა 1991 წლის 25 დეკემბერს საბჭოთა კავშირმა შეწყვიტა არსებობა როგორც სუვერენულმა სახელმწიფომ. მისი დაშლა ეტაპობრივად მოხდა და, ზოგიერთის აზრით, ეს პროცესი გარდაუვალი იყო. ამ პროექტში გაეცნობით სსრკ-ს დაშლისა და 15 ახალი სახელმწიფოს წარმოქმნის საკვანძო მოვლენებს. როგორ დაიწყო ეს? საბჭოთა კავშირი ერთ დროს მსოფლიოს უდიდესი ქვეყანა იყო და მა 22 მილიონ კვადრატულ კილომეტრზე მეტი ტერიტორია ეკავა. ის შედგებოდა 15 საბჭოთა სოციალისტური რესპუბლიკისგან, მაგრამ უკიდურესად ცენტრალიზებული იყო თითქმის მთელი თავისი ისტორიის მანძილზე. მიუხედავად იმისა, რომ სსრკ-ს ოფიციალური ენა რუსული იყო, ქვეყანაში ლაპარაკობდნენ 200-ზე მეტ სხვა ენასა და დიალექტზე და აქ სხვადასხვა ეროვნების 290 მილიონზე მეტი ადამიანი ცხოვრობდა. ზოგიერთის აზრით, საბჭოთა კავშირის დაშლა მაშინ დაიწყო, როცა მისი უკანასკნელი ლიდერი, მიხაილ გორბაჩოვი მოვიდა ხელისუფლების სათავეში და შეუდგა რეფორმებს, რომლებიც მეტი დემოკრატიისა და ეკონომიკური განვითარებისკენ იყო მიმართული. მაგრამ იყვნენ სხვებიც, ვინც ასევე მნიშვნელოვანი როლი ითამაშა სსრკ-ს არსებობის უკანასკნელ დღეებში. მოვლენათა ქრონიკა ეს მხოლოდ ნაწილია იმ მოვლენებისა, რომლებმაც თანდათან გამოიწვია საბჭოთა კავშირის დაშლა. 1985 წელს ქვეყნის მეთაური გახდა მიხაილ გორბაჩოვი და რეფორმები გამოაცხადა. გარდა ამისა, მან დაიწყო საერთაშორისო ურთიერთობებში დაძაბულობის განმუხტვის პოლიტიკა. დემოკრატიზაციის გაზრდამ საბოლოოდ ბოლო მოუღო კომუნისტურ პარტიას.


.შაბათი დღე იყო და ბიჭებს კარგი დღის მოლოდინი ქონდათ....


source: CulturaX

text: ევროპის G წერტილი იპოვეს | კვირა + ევროპის G წერტილი იპოვეს ლიტვის მოქალაქეებსა და ჩინოსნებს ტურისტულ რეკლამაზე არაერთგვაროვანი რეაქცია ჰქონდათ. სარეკლამო პოსტერზე ლიტვის დედაქალაქი ვილნიუსი ევროპის G წერტილად მონიშნეს. ამის შესახებ პორტალი Delfi.lt წერს. პოსტერზე ქალის ხელი და თავი ჩანს, რომელიც სექსუალურ სიამოვნებას განიცდის. ის რუკაზე წევს და ხელს კიდებს იმ ადგილს, სადაც ლიტვა მდებარეობს. "არავინ იცის ეს სად არის, მაგრამ როდესაც გაიგებთ, აღფრთოვანდებით. ვილნიუსი. ევროპის G წერტილი", – ახლავს წარწერა პლაკატს. რეკლამას ყურადღება მიაქციეს ვილნიუსის მერიაში. "მინდა ხელი ჩამოვართვა მის შემქმნელებს. მგონი ეს ყველაზე ძლიერი რეკლამაა, რაც კი ოდესმე ჩვენს ქალაქზე მინახავს", – განაცხადა ქალაქის მერიის საზოგადოებასთან ურთიერთობის ხელმძღვანელმა. კომპანია Go Vilnus-ში თქვეს, რომ პოსტერი საბოლოო ვარიანტი არ არის და ეს ერთ-ერთი ესკიზია, თუმცა რადგან საზოგადოების უმრავლესობას რეკლამა მოეწონა, შესაძლოა, რომ ის კომპანიის ტურისტულ რეკლამად იქცეს. G წერტილი – 1950 წელს გერმანელმა გინეკოლოგმა ერნსტ გრეფენბერგმა აღმოაჩინა. ის ქალის ეროგენული ზონაა, რომელიც საშოში, მის წინა კედელზეა მოთავსებული. გრენფერგის მტკიცებით, ამ წერტილის სტიმულაციის შედეგად მიღწეული ორგაზმი განსაკუთრებით ძლიერია.